Moskvada çıxan "Nezavisimaya qazeta" da (22 oktyabr 2015) Anarın V.Mayakovskiyə həsr olunmuş "Kosoy dojd" ("Çəpəki yağış") essesi dərc olunub. Həmin yazını oxucularımıza təqdim edirik. Yazı azərbaycanca ilk dəfə çap edilir.\nGəncliyimizin şairi, bizim nəslin formalaşmasında rolu olmuş və çoxlarımızın ədəbiyyat kumirinə çevrilmiş şəxs haqqında – Mayakovski haqqında yazmaq qərarına gəldim. Düşünürəm ki, vaxtilə qibtə etdiyin insana – həm də müəyyən dərəcədə gözdən düşmüş şairə xəyanət etmək, elə öz keçmişinə xəyanət etmək deməkdir.\nİndinin özündə də Mayakovskinin qərəzsiz olaraq poeziyada tutduğu mövqenin sübutundan çox, onun özü haqqında mübahisələr getməkdədir. Görəsən doğrudanmı Vladimir Vladimiroviçin vaxtilə bəyan etdiyi ehtimal öz təsdiqini tapır: "Mən sovet hakimiyyətindən savayı digər hakimiyyətlərdə bir kəlməylə də mövcud ola bilmərəm. Əgər günlərin birində zamanı geriyə qaytarsalar məndən bir sətir belə qalmayacaq, əsərlərimin hamısını yandıracaqlar".\nDoğrudur, onun kitablarını yandırmırlar, amma nadir hallarda nəşr edirlər. Ədəbiyyat autodafesi – yalnız tonqalda yandırmaq deyil, həm də unutdurmaqdır. Hər halda, Mayakovski özünü yalnız və yalnız sovet hakimiyyəti ilə bağlamaqla düz demirdi. Özünü doğru qiymətləndirməmişdi. Səmimiyyətlə hakimiyyətə bağlansa da istedadının miqyası hər hansı bir hakimiyyətin çərçivəsinə sığacaq deyildi. Və indi, Mayakovskinin dövrümüzdə söylənilməsi ədəbsiz görünən sözləri: "Mən şair deyiləm, qələmimlə bugünkü zamana xidmət edən, sovet hakimiyyətinin və onun partiyasının təbliğatçısıyam", əlbəttə ki, sadəcə epotaj xarakterlidir, eynilə bir zamanlar fərqli auditoriyaya, fərqli kontingentə yönəlmiş, "cəmiyyətin zövqünə sillə vurmaq", sarı köynək və "mən uşaqların ölümünə baxmağı çox sevirəm" sözləri kimi... Bəlkə də müasirlərinin Mayakovskinin hərəkətlərini gənclik şıltaqlığı kimi qələmə vermələri də təsadüfi deyildi. Hər halda, yaşa dolduqda belə dalaşqan, ərköyün xüsusiyyətləri onu tərk etmirdi. Ürəyi parçalanmış, qanamış savaşçı. Lenin Mayakovskinin poeması ilə əlaqədar ona özünəməxsus "kompliment" söyləmişdi: "Yüz əlli milyon". Bu, kommunizmin xüsusi formasıdır. Haradasa dələduz kommunizmdir". Yeri gəlmişkən, nədən Stalinin Mayakovskiyə ölümündən sonra söylədiyi tərifini bağışlamırlar, amma Leninin onun poeması haqqında çıxardığı sərt hökmü unudurlar (Lunaçarskiyə ünvanlanmış qeyd):\n"5.000 nüsxəli "150 milyon"nun nəşrinə izn vermək ayıb deyilmi? Avamlıqdır, cəfəngiyyatdır". Mayakovski barəsində Leninin yeganə xoş sözü belə olub ki, İlyiç onun poetik istedadının pərəstişkarı deyil, onun "İclasbazlar" şeiri siyasi və adminstrativ (!) cəhətdən qiymətləndirilir.\nStalinin Mayakovskiyə verdiyi qiymət isə konkret zaman kəsiyində onu qorumuşdusa, son nəticə etibariylə əleyhinə çevrilmişdi. Yalnız Mayakovski ilə bağlı deyil, Stalinin "ən gözəl, ən mükəmməl" möhürü incəsənətdə ierarxiya sistemini yaratmış oldu. Məsələn, "istedadlı və müxtəlif" sənətkarların arasından məhz biri ən öncül şair və yaxud ən Baş yazıçı elan edilirdi. Çünki totalitar sistemlərdə ədəbiyyat, incəsənət sahələrində də vahid kulta ehtiyac var idi. Bu metod zamanla milli ədəbiyyatlarda da tətbiq edilməyə başladı və bu tip ədəbiyyat "başçıları", bəyləri və xanları yarandı. (Onlar adətən ədəbiyyat sahəsində müəyyən rəhbər vəzifələrə də təyin olunurdular). Məhz belələrinin yaradıcılıq nümunələri etalona çevrilir və digərlərinə örnək kimi təqdim olunurdu. Mayakovskinin buna nə dəxli var? Özündən sonra olanlarçün o, hansı məsuliyyəti daşıyır? Axı verilən qiymət Mayakovskinin əziz xatirəsindən çox, Stalinin özünün ideoloji məqsədlərinə xidmət edirdi.\n"Mayakovskinin bizim poeziyamızda kəsb etdiyi məna mənfidir; onun şeirlərinə nəzər salmaqla, belə yazmağın doğru olmadığını aydın sezirsən. Yoxsul ideyalı, hipoxandrik, dar dünya görüşü, zəif usta – o, şübhəsiz öz dövründən aşağıda dayanır və bu zaman ondan mütləq üz çevirəcək ".\nƏslində Mayakovskinin populyarlığını, bənzərsizliyini həzm edə bilmirdilər. Hətta intiharını belə ona bağışlamırlar. Bir çoxları belə düşünür ki, bu hərəkət həmin dövrə qarşı yönəlmişdi, rejimə etiraz idi. Bir başqaları isə onun Stalin repressiyalarından "zamanında" yaxa qurtardığını düşünürlər.\nFaciəvi ölüm faktının üzərindən yarım əsrdən çox vaxt keçdikdən sonra yeni nəsil tənqidçilərindən olan Yuriy Karabçiyevskiy adlı birisi "Mayakovskinin dirilişi" adı altında yeni bir yazı ortaya çıxarır. Bu kitab öncə xaricdə, sonra isə Sovetlərdə nəşr olunur. Doğrudur, kitab kifayət qədər maraqlıdır, amma müəllifin əsas məqsədi Mayakovskini devirmək və onu sümüklərinə qədər ifşa etməkdir. Mayakovskinin hər sözünü, əməlini müəllif, hər vəchlə şairin hakimiyyətə münasibətdə kölə olduğuyla izhar edir. Guya onun qeyri-səmimiliyi, üzünə çəkilmiş maskanın arxasından boylanır.\nMayakovskini daha nələrdə ittiham etmir? O, yazdığı, yazmadığı hər sətrə görə ittiham olunur. Hətta Karabçiyyevskinin təbiriycə desək ölümün planlaşdırılması belə qüsurlu idi. Onun fikrincə şairin tapanca darağına cəmi bir güllə yerləşdirməyi onun "sağ qala bilmə" istəyindən qaynaqlanırdı. Müəllif Mayakovskini "dəftərxana ruhlu" ("dəftərxana ruhlu" Mayakovski - bürokratizmi qurdlar kimi didişdirməyə hazır olan insandır) adlandırır. Şairin "ən alçaq buyruqları" yerinə yetirdiyini söyləyir. Ardı da eyni qaydada davam edir. Müəllif belə cəfəng fikri də tam "ciddiliklə" söyləyir ki, Mayakovski iblis ilə müqavilə bağlamışdı, şair qara qüvvələrin ixtiyarında idi və ümumiyyətlə, taleyini və yaradıcılıq məsələlərini müqavilənin müddəalarına daxil etmişdi. Guya onun nəhəng yaradıcılıq gücü, enerjisi, hətta faciəvi ölümünün planlaşdırılması belə (ölümündən sonra da şöhrətli olmaq, heykəllərinin qurulması, miliyon tirajlı kitabları və.s.) iblislə sazişin müddəalarına daxil idi. Hələ bu da kifayət deyil. Bu sövdələmənin yekunu olaraq Mayakovskinin üç şairin – Yevtuşenko, Rojdestvenskiy, Voznesenskiy şəxsində zühuru gerçəkləşəcəkdi. Bundan o tərəfə getməyə ehtiyac yoxdur. Dünyadan köçmüş Karabçiyevskinin ruhunu narahat etməyək. Ölülər cavab verməyi bacarmır. Qeyd edək ki, Karabçyevskinin öncədən praqnozlaşdırdığı bir müddəa təəssüf ki, öz təsdiqini tapır. Vaxtilə söylədiyi: "Mayakovski – dərinliyə çəkib aparan dəlik kimidir. Onunla yaxınlaşmaq bəzən məhvə gətirib çıxara bilər. Onun faciəvi ölümündə belə insanı özünə çəkə biləcək cazibə var" fikri gerçəyə çevrildi. Karabçiyevskiy də ömrünü sui-qəsdlə tamamladı.\nMəsələn Mayakovskinin Leninə münasibətində səmimiliyini etiraf etmək istəmirlər. Lenin haqqında poemanı o, İliçin ölümündən dərhal sonra bu ağır itkinin təsiriylə qələmə almışdı. Axı şair, ancaq XX əsrin sonlarında aşkara çıxan bir çox faktlardan xəbərdar deyildi. Dünyada ilk konslagerlərdən, siyasətdə ikiüzlülükdən, çar ailəsinin məhv edilməsində, hətta uşaqlarının mərhəmət bilmədən öldürülməsində birbaşa əli olmasından məlumatlı deyildi. Lenin Mayakovski üçün inqilabı təcəssüm edirdi. Mayakovski isə elə xislətcə, xasiyyətcə inqilabçı idi. Bəlkə də onu inqilabçı yox, qiyamçı adlandırmaq daha doğru olardı. Mayakovskinin qiyamçı xüsusiyyətini şübhə altına almaq, mifoloji, tarixi, ədəbi qəhrəmanlardan - Prometeydən tutmuş Avvakuma qədər, Fransua Viyondan tutmuş Puşkinə qədər qiyamçılığı inkar etmək olardı. Mayakovskinin qiyamçı xüsusiyyəti onun ilk məhəbbət poemalarında da sezilir. Bu qiyam haradasa, cəmiyyətin konformist xüsusiyyətinə qarşı yönəlmiş bir üsyan idi. Bu cür xarakterik xüsusiyyəti Alber Kamünün sözlərilə də izah etmək olar: "İnqilabi ruh insanı bütünlüklə tələtümə yuvarlayaraq uçurumun kənarına gətirir. İnqilab daima, Prometeyin dövründən üzü bəri Allahlara qarşı yönəlmiş bir qiyam olub. Tiranlar, burjua kuklaları burada yalnız bəhanədir".\nƏgər Mayakovski şəxsiyyətinin daxili qiyamı, fərdi xüsusiyyətləri bütünlüklə o dövrün 1905-1917-ci illər arasında rus tarixində baş verən konkret ictimai-siyasi təlatümlər ilə üst-üstə düşürdüsə, o zaman Mayakovski hadisələrin hansı barrikadasında dayanmalı idi? O, həmin insan ki, 5-ci sinifdə yaxasından yapışaraq Moskva həbsxanalarına atılmışdı. Elə bu səbəbdən də Mayakovskidən - "22 yaşlı yaraşıqlı gəncdən" inqilabın əsl mahiyyətini dərk etməyi gözləmək olmaz. Çünki onun düşüncəsi Buninin inqilabın mahiyyətində nə dayandığını dərk etməsindən çox-çox uzaqdır. Əlbəttə, zadəgan təlimi ilə böyümüş, tərbiyə almış Bunin üçün açılmış gerçək mənzərə, Mayakovski üçün belə erkən yaşda açıla bilməzdi. Halbuki, onun özü də zadəgan köklərinə malik olmasını anketlərində dəfələrlə qeyd edirdi. Əlbəttə, sonrakı dərketmənin hesabını Mayakovski sonacan ödədi. Yaradıcılığının axır dönəmlərində o, "Tatyana Yakovlevaya" ünvanlanmış mənzum məktubunda sanki hərəkətlərinə haqq qazandırmağa çalışırdı.\nMayakovski gənclik illərində özünü pis güzəranlıların tərəfində olmağına görə və səbirsizliklə gözlədiyi inqilabın yekununda adamların özünü xoşbəxt hiss etməməsində günahkar deyildi. Ən əsası, o özündə güc taparaq cəsarətlə bunları deyə bilirdi:\nOnun bütün sarkazmaları yeni həyatın - "Sovet tibbinin yüzilliyi adına meydanlar"dan tutmuş Marksın qumarbaz (hətta məlum faktlara görə o, pul ilə də oynayırdı) olması faktına qədər, absurd təzahürlərə qarşı yönəlmişdi. Hətta kəmiyyət baxımından müqayisə etsək, onun palitrasında satirik rənglərin miqdarı fərəhverici nüanslardan daha çox idi. O, olmayan şeylər haqqında, xəyalları haqqında daha çox qürurlu şeirlər yazırdı, nəinki gündəlik həyatında gördüklərindən... Bu tip mövzular "Birə", "Hamam" komediyalarında daha nümayişkaranə şəkildə, "O barədə" poemasında lirik üslubda, "Var səslə" şerində isə sonuncu hayqırış kimi canlanır.\nƏgər anlamasa, neyləmək, nə qəm.\nçap variantından çıxararaq, hətta bu sətirlərə görə özünü ittiham da etmişdi: "Həssas, göz yaşardan sözləri söyləmək çox asandır. Romansvarı, həddindən ziyada duyğusallığına baxmayaraq (publika o saat gözünü silməyə yaylıq çıxarır), mən bu "gözəl", yağışla islanmış lələkləri yerindən qoparıb atdım".\nNədən qorxurdu? Bir zamanlar qorxmadan bütün bunları çılpaq şəkildə öz ilkin poetik nümunələrində və daha sonrakı - "Şalvarlı bulud", "Onurğa - fleyta", "Sevirəm" poemalarında tərənnüm etdiyi həssas hisslərindənmi qorxurdu? Bəlkə spartan ciddiliyi, ideoloji prinsiplər onu çərçivədə saxlayırdı? Bəlkə də Mayakovski dostlarının, dar çevrəsinin bu "həssaslığı" doğru anlamamasından, xəyanət kimi qəbul etməsindən ehtiyatlanırdı. Doğrudanmı Mayakovski öncə gətirdiyiniz "həssas" şeirləri poeziyada, Mosselpromanın reklamından, təbliğindən az qiymətli hesab edirdi?\nAxı o, şair idi, bilməliydi ki, əsl sənətkar bütün estetik, siyasi bəyanatlarının fövqündə dayanır. Çünki istənilən ideoloji, siyasi fikir hamı tərəfindən qəbul edilsə belə, həyat öz-özlüyündə daha geniş anlayışdır. A.Kamünün fikrinə diqqət yetirək, "Öz Əlczair gəncliyindən belə yazır – "Mən yoxsulluqla günəşə gedən yolun yarısında idim. Yoxsulluq məni əmin edirdi ki, tarixdə hər şey öz qaydasında deyil. Günəş isə mənə öyrədirdi ki - tarix hələ hər şey demək deyil..."\nAmma o da xəyanət edir. Axı Mayakovski görməyə bilməzdi ki, təmənnasız inqilab cəngavərləri tezliklə şöhrətin və firavan həyatın dadını hiss edərək bütün varlıqları ilə kef damaqlı ömür sürməyə başlayacaqlar. Çevrə qapanır. Hamı xəyanət edir. Kimə inanasan? Qadınlaramı? Onların biri ilə o, elə gənc yaşlarından iztirablı, müəmmalı münasibətlərlə bağlı idi. Bir başqası, ömrünün son mərhələsində aşiq olduğu qadın Parisdə idi. "Parisi də, səni də zəbt edəcəyəm" - yazırdı. Qəflətən qadın bir başqası ilə ailə qurmaq qərarına gəlir. Üçincüsü isə ailəli idi və ailəsini Mayakovskinin xatirinə dağıtmağı ağlından belə keçirmirdi. Bəs nə qalırdı? Partiya? Yeganə ona xəyanət etməyən obyektmi? Yoxsa şən şeirin sonuncu nəfəsi kimi:\nNə yaxşı ki, o, çəp yağış haqqında sətirlər kimi bu qəmgin etirafı da pozmayıb. Gəlin Mayakovski dramını anlamağa çalışaq. (Bəlkə də o, qəzəblə bizim "mərhəmətimizi" rədd edərdi). Onun faciəsinə ehtiramla yanaşaq. Günahlandırmayaq, məzəmmət etməyək, əksinə, daxili sarsıntılarını, yalqızlığını, ağrısını anlamağa, başa düşməyə çalışaq. Səmimi misralarını etiraf kimi qəbul edək:\n2016.01.06 / 16:02\nBiri demədi ki, gəl, evimin xanımı ol – Tənha ölən xalq artisti\nTramp Avropaya gəlir – 1000 nəfərlik komanda ilə\nİrəvanın borcu 6,3 milyarda çatır\nKeçmiş birinci xanım öldü


AXCP sədrinin müşavirinin məhkəməsi davam edib\nYanvarın 11-də müxalifətdə olan Xalq Cəbhəsi Partiyasının sədrinin müşaviri, xuliqanlıqda ittiham olunan Məmməd İbrahimin işi üzrə məhkəmə prosesində zərərçəkmişlərdən biri çıxış edib.\nOruc Vəliyev iddia edib ki, 2015-ci il noyabrın 29-da o, Nərimanov rayonunda bir çayxananın qarşısında İbrahimi və Mikayıl Quliyevi ayırmağa çalışıb, amma müxalifətçi ona hücum edib və bir neçə zərbə vurub. İstintaq onun sağlamlığına az ağır ziyan vurulması haqqında məhkəmə-tibbi ekspertiza rəyini təqdim edib.\nLakin İbrahimin sözlərinə görə, Vəliyev hadisə zamanı ümumiyyətlə orada olmayıb.\nVəkil Yalçın İmanovun suallarına zərərçəkmiş Vəliyev istintaqda verdiyi ifadələrinə zidd cavablar verib.\nBelə ki, o, məhkəmədə etiraf edib ki, oktyabrın 1-də polisə müraciət edib, baxmayaraq ki, ibtidai istintaqda hadisə iştirakçıları ilə birlikdə onu da polisə apardıqlarını bildirmişdi.\nVəliyev məhkəmədə bildirib ki, İbrahim ona yumruq zərbəsi vurub, istintaqda isə bir neçə zərbə vurulduğunu iddia edib.\nO, ifadələrindəki ziddiyyəti yaddaşının pis olması və hadisələri dərk etmək qabiliyyətinin olmaması ilə izah edib. Bununla əlaqədar olaraq vəkil Vəliyevin adekvatlığının müəyyən edilməsi üzrə məhkəmə-tibb ekspertizası keçirilməsi haqqında vəsatət qaldırıb. Məhkəmə vəsatəti baxılmamış saxlayıb.\nYanvarın 22-də növbəti iclasda vəkil təkrarən vəsatət irəli sürmək niyyətindədir.\nVəkil İmanov bildirib ki, ittihamın sadə “xuliqanlıq”dan “ictimai asayiş keşikçisinə qarşı güc tətbiq etməklə xuliqanlıq” olaraq gücləndirilməsi üçün Oruc Vəliyev və Məhəmməd Qurbanov “keçmiş tarixlə” zərərçəkmiş qismində cəlb edilib.\nXatırladaq ki, İbrahim AXCP sədrinin keçmiş müavini Razi Nurullayevlə birlikdə təşkilatı tərk etmiş keçmiş partiya üzvü Mikayıl Quliyevin şikayəti ilə həbs edilib. Lakin əvvəlki iclasda Quliyev İbrahimə qarşı şikayətindən imtina edib.\nAXCP-də hesab edirlər ki, İbrahimə qarşı partiyanın gözdən salınması məqsədilə təxribat törədilib. İlkin olaraq İbrahimə qarşı CM-in 1 ilədək azadlıqdan məhrumetmə cəzası nəzərdə tutan 221.1-ci (xuliqanlıq) maddəsi ilə ittiham irəli sürülüb. Sonradan istintaq köhnə tarixlə iki “zərərçəkmiş” cəlb edib və ittihamı 221.2.2-ci maddəyə tövsif edib. Bu maddə üzrə o, 5 ilədək azadlıqdan məhrum edilə bilər.


[b]Polina yarımfinalın biraddımlığında, Əzizovanın komandası uduzdu[/b]\nVoleybol üzrə Türkiyə Sultanlar Liqasında 1/4 final mərhələsinə start verilib. Apasport.az saytının məlumatına görə, ilk oyun günündə 3 qarşılaşma baş tutub.\nMilli komandamızın üzvü Polina Rəhimovanın çıxış etdiyi “Fənərbaxça” “Bursa BŞB” ilə qarşılaşıb. İstanbullular səfərdə 3:1 hesablı qələbəyə seviniblər. Rəhimova komandasının qələbəsinə 22 xalla töhvə verib.\nYığmamızın digər oyunçusu – Marqarita Əzizovanın komandası “Beşiktaş” isə doğma meydanda “Vakıfbank”a uduzub – 0:3. Əzizova qarşılaşmanı 3 xalla tamamlayıb.\nQeyd edək ki, reqlamentə əsasən, komandalar ev-səfər prinsipi ilə iki oyun keçirəcəklər. İki oyunda da qalib gələn komanda yarımfinala yüksələcək. Set fərqindən asılı olmayaraq, bərabərlik olarsa, komandalar arasında 3-cü matç oynanılacaq.


Azərbaycan dünya üzrə vaksini ilk əldə edən ölkələrdən oldu - Deputat - serqqapisi.az\nNəşr edilib 05.04.2021 16:05 |\nMəlum olduğu kimi, COVAX platforması çərçivəsində Azərbyacana 84 min doz vaksin göndərildi. Yaxın gələcəkdə isə Çindən daha 150 min doza vaksin göndəriləcək. Bunlara qədər isə artıq Azərbaycan 2 milyon doza vaksin əldə edib. Vaksinasiya sayına görə ölkəmiz regionda liderdir, bir çox ölkələrdən qabaqdadır.\nDeputat bildirib ki, əgər biz dünya üzrə vaksin ələdə etmiş ölkələrin və vaksin vurulmuş insanların statistikasına baxsaq, bunun əyani sübutunu görərik:\n“Ölkəmiz həm də vaksini ilk əldə edən ölkələr sırasındadır. COVAX platformasının ədalətsiz yanaşmasını da nəzərə alsaq, düşünürəm ki, Azərbaycanın iri həcmdə vaksin əldə etməsi kifayət qədər böyük uğurdur. Bu, həm ölkəmizin, həm də möhtərəm prezidentin şəxsi nüfuzu nəticəsində baş verib. Hər birimizə məlumdur ki, koronavirusdan qurtulmağın yeganə yolu məhz vaksinasiyadır. Bu virus dünyamıza və gündəlik həyatımıza yeni reallıqlar gətirdi.\nHeç şübhəsiz ki, bundan sonrakı dövrdə biz həyatımızı bu reallıqlara uyğun davam etdirəcəyik. Bu reallıqlar isə bizə vaksin olunmağın vacibliyini tövsiyə edir. Vaksinasiyanın kifayət qədər böyük üstünləkləri var. Artıq yuxarıda da qeyd etdiyimiz kimi vaksin virusdan qurtulmağın yeganə yoludur.\nƏgər biz vaksin olunma nisbətinə görə dünyada lider mövqedə olan İsarail dövlətinə baxsaq, orada həyatın demək olar ki, tam normala döndüyünü görərik. İnsanlar həyatlarına pandemiyadan əvvəlki dövrdə olduğu kimi davam edirlər”.\nDeputat əlavə edib ki, bundan başqa, vaksin cəmiyyətdə virusa qarşı ümumi immumitetin yaranmasının da yeganə yoludur:\n“Koronavirusun dünya iqtisadiyyatına vurduğu böyük zərəri də nəzərə alsaq, düşünürəm ki, bundan sonrakı dövrdə səyahətlər zamanı bəzi ölkələr koronavirus pasportu tələbini də qoya bilər. Pandemiya yeni başlayan zaman Azərbyacan Prezidenti İlham Əliyev Azərbaycan dövləti üçün ən vacib məsələnin onun vətəndaşlarının sağlamlığının qorunması olduğunu söyləyib.\nAzərbaycan dövləti öz daxili imkanları hesabına pandemiyanın zərərlərini minimum həddə endirə bildi. Bundan başqa, bir sıra dövlətlərə və təşkilatlara kömək əlini uzatdı. Eyni zamanda, Azərbaycan dünya üzrə vaksini ən birinci əldə edən ölkələrdən oldu. Əslində, bunlar sadə səslənsə də, kifayət qədər gərgin işin nəticəsidir. Hazırkı dövrdə isə bizim üzərimizə düşən iş vaksinasiya prorsesinə aktiv qoşulmaqdır. Çünki bunsuz həyatımızın normala dönməyi mümkün deyil”.


SƏTƏM üzrə mütəxəssis vakansiyası | Edumap.az\nSƏTƏM üzrə mütəxəssis vakansiyası\nVəzifə: SƏTƏM ÜZRƏ MÜTƏXƏSSİS\nİş yeri: QARABAĞ REGİONUNUN RAYONLARI\nƏmək haqqı aralığı: 1000-1200 Azn\nİş qrafiki: HƏFTƏ İÇİ 6 GÜNLÜK\n• Təhlükəsizlik üzrə təlimat və təhsil proqramlarını aparmaq, və orada təhlükəsizlik əşyalarından istifadə qaydalarını göstərmək, yeni işə qəbul edilən işçiləri təhlükəsizlik qaydaları ilə tanış etmək.\n• Tikinti-inşaat, istehsalat texnologiyasının əsaslarını yaxından bilməlidir;\n• Sürücülük vəsiqəsi və mexaniki sürətlər qutusuna malik avtomobili idarəetmə bacarığı;\n• Azərbaycan dilində əla yazmaq, oxumaq və fikrini ifadə etmək qabiliyyəti olmalıdır. (Rus və ingilis dillərini bilənlərə üstünlük verilir, lakin mütləq deyil);\n• Stres altında işləməyi bacarmalıdır;\nZəhmət olmasa, CV-nizi mövzu yerində “SƏTƏM üzrə mütəxəssis” vəzifəsini qeyd etməklə, [email protected] elektron poçtuna göndərin.


Rusiya erməni ağlaşmasının hədəfində » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n12 Aprel 2016, 09:33 1850\nİşğal altında olan torpaqlarda son irimiqyaslı hərbi əməliyyatlar erməni cəmiyyətində əməlli-başlı şok effekti doğurub. Azərbaycanın cavab tədbirləri erməni cəmiyyətində pessimist əhval-ruhiyyə yaratmaqdadır. Xüsusən də hər gün özgə torpaqlarında məhv edilənlərin meyitlərinin gətirilməsi cəmiyyətdə qəzəb əhval-ruhiyyəsinin daha da qızışmasına səbəb olur. Hakimiyyət isə burada bir məqsəd güdür - narazılıqların obyektini özündən uzaqlaşdırmaq və hədəf kimi Rusiya və digər ölkələrə yönəltmək. Müəyyən qədər buna nail də olur.\nƏksər aksiyalarda Rusiya və Qərb ölkələri tənqid edilir. İttiham olunan tərəf isə daha çox həmsədr dövlətlərdir. Mətbuat səhifələrində Rusiyanın açıq şəkildə ittiham olunmasının ardınca artıq etiraz aksiyaları da start götürüb. Yerevanda tələbə gənclər Ermənistan XİN binası önündə “beynəlxalq strukturların Qarabağın taleyinə laqeydliyinə qarşı” aksiya keçiriblər. Etiraz aksiyasında ilk növbədə Minsk qrupu həmsədrləri ittiham olunub.\nBundan əlavə, bir neçə günlük döyüş əməliyyatları nəticəsində ağır zərbə alan erməni tərəfi hazırda məğlubiyyətin səbəblərini araşdırmaqla məşğuldur. “Armtoday” saytında dərc olunan araşdırmalardan biri Ermənistanın düşdüyü real vəziyyətin tam ortaya qoyulması baxımından maraq kəsb edir. Ümumi olaraq qeyd edək ki, müəllif bu məğlubiyyətə görə Ermənistanın xarici siyasətini və ordu quruculuğu işlərini kəskin tənqid edib. Müəllif yazır ki, Qarabağda gözlənilmədən başlayan müharibə, elə gözlənilmədən də bitdi: “Hərbi əməliyyatlar Azərbaycanın döyüşdən əvvəl kəşfiyyatı idi. Daha doğrusu, müharibənin birinci hissəsi bitdi. Çünki Azərbaycanın arsenalında olan silahı nəzərə alsaq, buna müharibə demək çətindir. Deyəsən bu, döyüşdən əvvəl kəşfiyyat idi”. Müəllif sual edir: “Necə olur ki, düşmən ildırım sürətilə cənub istiqamətində bir neçə post tutdu. Axı bu postların ətrafında piyada və tank əleyhinə minalarla dolu olan sahə var idi? Bununla bərabər, bizim döyüşçülər itkin düşüb. Onlar hara yoxa çıxıblar, başlarına nə gəlib, heç kim indiyə qədər bilmir”.\nDaha sonra müəllif Dağlıq Qarabağ adlı qurumun tərəf kimi tanınmamasından şikayət edərək, atəşkəs razılığının Azərbaycan və Ermənistanın baş qərargah rəisləri arasında olduğunu deyir: “Bəs Dağlıq Qarabağın baş qərargah rəisi haradadır? Həmişəki kimi o yoxdur. Bəlkə Ermənistan birdəfəlik bəyan etsin ki, Dağlıq Qarabağda xalq özü öz taleyini həll edir, rəsmi Yerevan yox. Qoy, Ermənistan rəhbərliyi bunu xalqa izah etsin, biz də bəlkə bunu başa düşərik”. Daha sonra erməni müəllif Ermənistanın nə MDB, nə də Avropada müttəfiqlərinin olmamasından şikayət edir. “Hərbi əməliyyatlar göstərdi ki, bizim nə MDB-də nə də Avropada müttəfiqlərimiz var. Biz fiziki, həm də siyasi cəhətdən blokadada qaldıq. Ermənistan Avropa Şurası, AŞPA, Kollektiv Təhlükəsizlik Müqaviləsi Təşkilatı (KTMT), Avrasiya İqtisadi İttifaqının (Aİİ) üzvü olduğu halda, bu təşkilatların heç birindən dəstək ala bilmədi. Bu azmış kimi, AŞPA sədri Pedro Aqramunt Azərbaycanın ərazi bütövlüyünü dəstəklədiyini bəyan etdi.\nErmənistandan başqa Rusiya, Qazaxıstan, Qırğızıstanın da daxil olduğu KTMT-nin üzvü olan Belarusun prezidenti Lukaşenko vəziyyəti elə şərh etdi ki, Ermənistanın Xarici İşlər Nazirliyi bununla bağlı bəyanat verməli oldu. Rusiya və Qazaxıstan prezidentləri Qarabağ münaqişəsini müzakirə etdilər. Amma hamıya aydındır ki, KTMT və Aİİ-nin üzvü olan Qazaxıstan daim Azərbaycanın tərəfində olacaq. Ermənistan öz siyasətini köklü dəyişməlidir. Zaman irəli gedib, amma bizim xarici siyasət 60-cı illərin səviyyəsindədir”.\nMüəllif Rusiyanı da Azərbaycana silah satdığına görə tənqid etməyi yaddan çıxarmayıb. “Rusiya Azərbaycana hücum silahı satmağını biznes kimi qələmə verdi. Bizim KTMT müttəfiqimiz bilmirdi ki, son nəticədə bu silahlar ermənilərə qarşı istifadə olunacaq? Nəticədə Ermənistan məğlub vəziyyətdə qaldı. Bundan başqa Gümrüdəki 102-ci hərbi baza nə ilə məşğuldur? Ermənistana bu baza çox lazımdır? Bu baza bizi Türkiyədən müdafiə edəcək? Hazırda Rusiya-Türkiyə münasibətlərinin gərgin vəziyyətində bu baza bizim üçün təhlükə mənbəyidir. Çünki bu iki dövlət arasında münaqişə olacağı təqdirdə, Türkiyə Rusiya bazasını məhv etmək adı ilə Ermənistan ərazisini bombalaycaq”. Yazı müəllifi Rusiyanı Ermənistana köhnə texnika satmaqda da ittiham edib.\nDaha sonra Ermənistanın Aİİ və KTMT-də üzvlüyünə toxunan müəllif bunun məqsədyönlülüyünü şübhə altına alıb: “Bizim rəhbərlik izah etsin ki, Rusiyadan köhnəlmiş avtomobillərin gətirilməsi üçün vergilərin azaldılmasından başqa bu təşkilatlarda üzvlük bizə nə verir? Biz müstəqil dövlətik, yoxsa Rusiyanın bir vilayəti? Rusiya daxilində olan Çeçenistan daha çox hüquqlara malikdir, nəinki Ermənistan Cənubi Qafqazda. Ermənistanda rusiyalı biznesmenlərin əlində olan heç bir sahə rentabelli işləmir – qaz sənayesi, dəmir yolları, elektrik şəbəkəsi, elektrik stansiyaları. Rusiya Ermənistanın İranla istənilən investisiya layihəsinin qarşısını alır. Bütün suallara dəqiq cavab lazımdır. Xarici siyasət və diplomatiyanın səhvləri əsgərlərimizin canı bahasına başa gəlir”.\nQərb mətbuatında və beyin mərkəzlərində də ermənilərin ruslardan rəncidə qaldıqları əsas xətt kimi keçir. Məsələn, “Stratfor” Analitika Mərkəzi Eugene Çausovskinin Yerevanda gördüklərinə əsasən hazırladığı təhlili dərc edib. Müəllif söhbətləşdiyi ermənilərin Rusiya ilə bağlı düşüncələrini bölüşür. Qeyd edilir ki, Rusiyanın Ermənistanda hərbi iştirakının məqsədi təhlükəsizlik təminatından çox, Türkiyə, Qərbin gücünə balans yaratmaqdır. Bəziləri Rusiyaya daha müsbət yanaşsa da, etiraf edir ki, Moskvanın Suriya uğrunda Türkiyə, Ukrayna uğrunda Qərblə mübarizəsi Qafqazda özünü göstərir və bu da Ermənistanın ziyanınadır.\nSon əməliyyatlar Ermənistanın geosiyasi mövqeyinin həsəd doğurmadığını üzə çıxardı. Rusiya ilə dəyərli ittifaqı son günlər köməyinə çatmadı. Ancaq Yerevanın üz tutacağı kimsə də yoxdur. Türkiyə Azərbaycanla birlikdədir. Qərb Rusiyayla qarşıdurmaya meyilli deyil. Gürcüstan da oxşar passiv mövqe seçib. İranla ticari və siyasi əlaqələr rol oynaya bilər, ancaq hazırda Tehran Qafqazda Rusiyaya meydan oxumaq gücündə deyil”.\nFransanın “Le Huffington Post” portalında Avropada Təhlükəsizlik və İnkişaf İnstitutunun (İPSE) tədqiqatçısı, MEVA qadın hüquqları qeyri-hökumət təşkilatının baş katibi Patrisiya Lalondun “Dağlıq Qarabağ: münaqişənin təcili həlli” başlıqlı məqaləsi dərc olunub. Müəllif məqalədə Dağlıq Qarabağda atəş səslərinin yenidən eşidilməsindən və onun bütün Cənubi Qafqaz regionunu bürümək təhlükəsindən söz açır. O, Dağlıq Qarabağ münaqişəsinın 20 ildən artıqdır həll olunmadığını, münaqişə nəticəsində bir milyondan çox dinc əhalinin doğma yurdlarından qaçqın və məcburi köçkün düşdüyünü və onların bu illər ərzində yalnız doğma yurdlarına qayıtmaq həsrəti ilə yaşadıqlarını xatırladır. Müəllif Dağlıq Qarabağ münaqişəsinin mənbəyinə toxunaraq, bu torpaqların Azərbaycanın qanuni ərazisi olduğunu bildirir.


"Ola bilsin başqanlığından getməsinə görə onun haqqında cəmiyyətdə belə fikir yaranıb"\n14/11/2017 [19:36] - Müsahibə - ( 2430 dəfə baxılıb)\n"Gələn il isə hadisə və proseslərin daha aktiv olacağını düşünürəm"\nModerator.az Bakı Dövlət Universitetinin müəllimi, siyasi icmalçı Aida Qəmbərin musavat.com - a müsahibəsini təqdim edir:\n- Aida xanım, istərdim ki, söhbətimizin ikinci hissəsinə keçək. Nəvəniz dünyaya gəldi və həyatınızda nələrsə dəyişdi. Bu dəyişikliklərdən danışa bilərsinizmi?\n- (Üzündə işıqlı təbəssüm yaranır) Bilirsiniz, çoxları deyirdilər ki, nəvə tamam başqa bir şeydir, nənə-baba üçün nəvənin yeri çox fərqlidir və sair. Bunu deyirdilər, amma düzü, mənə çatmırdı bu söhbətlərin mahiyyəti. Nəvəmiz dünyaya gəldi və mən çox dəqiqliyi ilə anladım deyilənləri. Bu, tamam fərqli bir hisslərdir, onları sözlə ifadə etmək mümkün deyil. Sanki sənə çox qiymətli, kiçicik bir varlıq hədiyyə ediblər. Və sən çalışırsan ki, o varlıq üçün dünyanın ən yaxşısını edəsən. Hazırda Azərbaycanda deyillər, hər gün onunla canlı rabitə qururuq. Hər gün onun səsini eşitmək, üzünü görmək istəyirik. Təsəvvür edirsiniz, hər dəfə onunla ünsiyyətdən sonra bir neçə saat müzakirəmiz olur: mənə necə baxdı, hansı sözü necə dedi, mənə nə dedi, sənə nə dedi. Yəni insanın həyatı mənalanır, rəng qatılır.\n- Eşitdiyimizə görə, İsa bəy siqareti tərgidib Adaya görə. Necə oldu ki, belə qərara gəldi?\n- Adanın o biri babası da siqaret çəkən idi. Onun 1 yaşı ərəfəsində hamıdan xəbərsiz İsa bəy o biri babaya deyib ki, ad günü məclisində mən siqareti tərgidəcəm, gəlin siz də qoşulun. O baba da razılaşıb. Ad günündə yaxın qohumların iştirakı ilə kiçik bir məclis oldu. Məclisdə İsa bəy elan etdi ki, Adanın ilk yaşı münasibətilə mən siqareti atıram. O biri babaya dedi ki, quda, bəs siz? O da qalxdı və qoşulduğunu bildirdi. Beləcə, öhdəlik götürdülər (gülür), o gün-bu gün çəkmir. Amma Ada gedəndən bir az da çətin olub ona. Hərdən deyir ki, darıxıram, istəyirəm çəkəm. Mən də deyirəm ki, 3 aydan sonra Ada gələcək, onda neynəyəcəksən bəs. O da dözür hələ ki...\n- Deyəsən, böyük oğlunuz da Azərbaycanda deyil.\n- Bəli. Böyük oğlum təhsilini davam etdirmək üçün Kanadaya gedib, iki ildən yuxarıdır. Yoldaşı da, özü də oxuyurlar orada.\n- Daimi qalmaq fikirləri var orada?\n- Düzü, hələ ki təhsil alırlar. Bu barədə hansısa müzakirə olmayıb.\n- Azərbaycanda belədir ki, analar çalışırlar, övladlarını özlərindən kənara buraxmasınlar. Siz uşaqlarınızın xaricə getməsinə necə yanaşırsınız?\n- Biz həmişə uşaqların mövqeyini eşitməyə, onların müstəqilliklərini qəbul etməyə, qərarlarına hörmət etməyə çalışmışıq. İndi, əlbəttə, çətindir. Darıxdırıcıdır. Adam istəyir ki, doğmaları yaxında olsun, onların həyatı ilə maraqlansın, gediş-gəliş olsun. Amma bir tərəfdən də onlar artıq ailə qurublar, özləri müstəqil qərar vermək yaşına çatıblar. Buna görə də bu iki məsələ arasında ortaq məxrəci tapmağa çalışırıq.\n2013-cü ildə seçkilər sönük keçmişdi...\n- İsa bəy həmişə siyasi proseslərin mərkəzində və onun aktiv iştirakçısı olub. Siz də onun xanımı kimi bu aktiv siyasi həyatı yaşamısınız. Son illərdə ümumən ölkədə siyasi aktivlik azalıb, eyni zamanda İsa bəy də müəyyən qədər bu proseslərdən kənarlaşmış kimi görünür. Bu, sizin həyatınızda hansı dəyişikliklərə səbəb olub: daha çox birgə vaxt keçirməyə, qohum-dostlarla ünsiyyəti artırmağa imkan qazanmısınızmı?\n- Mən deməzdim ki, İsa bəy aktiv siyasi həyatdan kənarlaşıb. Bəlkə də Müsavat Partiyasının başqanlığından getməsinə görə cəmiyyətdə belə fikir yaranıb. Amma onun özünün mərkəzi var və onun vasitəsilə siyasi proseslərdə aktiv iştirakını davam etdirir. Bu baxımdan, xüsusi bir vaxt bolluğu olduğunu görmürəm. O ki qaldı özümə, mən heç vaxt siyasi fəaliyyətdə olmamışam. Sadəcə, cəmiyyət məni ictimai fəal şəxs kimi tanıyır. Bir də ki, sağ olsun jurnalist dostlarımız, “Ərəb baharı” başlanandan mütəxəssis kimi mənim də fikirlərimi almağa başlayıblar.\n- Sizin birbaşa siyasi fəaliyyətə qoşulmanız, məsələn, Milli Məclis seçkilərində namizədliyinizi verməyiniz mümkündürmü? Belə bir perspektivə necə baxırsınız?\n- Bu barədə düşünmürəm. Parlamentdə müxtəlif qrupların, təbəqələrin nümayəndələri ola bilər - hər bir vətəndaşın konstitusion hüququdur. Sadəcə, mən özümü oradan daha çox burada - tədris və elmi fəaliyyətdə görürəm. Düşünürəm ki, bu sahələrdə son sözümü deməmişəm hələ. Bundan sonra da potensialımı bu sahələrə sərf etməyi planlaşdırıram. Bu işdən böyük zövq alıram.\n- Bildiyiniz kimi, gələn il ölkədə prezident seçkiləri keçiriləcək. Müsavat Partiyası öz namizədinin İsa bəy olacağını bəyan edib. Sizcə, gələn il Azərbaycanda siyasi dəyişiklik mümkündürmü? İsa bəyin timsalında müxalifətin hakimiyyət dəyişikliyinə nail olmaq şansı varmı?\n- Bu, çətin sual oldu. Ona görə ki, bu gün vizual olaraq elə görünür ki, sanki Azərbaycanda heç bir proses baş vermir. Amma Azərbaycan dünyanın bir parçasıdır. Dünyada cərəyan edən hər hansı bir proses - istər siyasi, istər iqtisadi, istər digər sahələrdə - mütləq Azərbaycana da gəlib çatır. Dünyaya inteqrasiya olunmuş bir dövlətdir, üstəlik, yerləşdiyimiz region çox təlatümlü bir regiondur. Bu baxımdan, dünyada və regionda baş verən proseslərin Azərbaycanda keçiriləcək seçkilərə təsir etməsi istisna deyil. Burada bir çox amillər - obyektiv və subyektiv səbəbləri olan amillər rol oynayacaq. Düşünürəm ki, gələn il siyasi proseslər baxımından çox maraqlı olacaq. Yəni 2013-cü il seçkiləri, mənm fikrimcə, bir qədər sönük keçmişdi. Gələn il isə hadisə və proseslərin daha aktiv olacağını düşünürəm.\n- Bəs bu aktivliyə nə səbəb olacaq: daxili, yoxsa xarici amillər?\n- Aktivlik bir çox məsələlərə bağlı ola bilər. Burada beynəlxalq birliyin Azərbaycandakı proseslərə marağının artmasından tutmuş əhalinin aktivliyi də rol oynayacaq. Xüsusilə əhalinin aktivliyi daha çox gözləniləndir. Son illərdə yaranmış sosial-iqtisadi problemlərin fonunda əhalinin seçkilərə marağının yüksək olacağını düşünürəm. Bir sözlə, gələn il çox maraqlı olacaq... (Musavat.com)


Nəsr surəsi Türkçə tərcümə oxu, dinlə və ya endir\nNəsr surəsi ( 3 ayə )\n1 .\t"Allahın köməyi və qələbə gəldiyi zaman,"\n2 .\tinsanların dəstə-dəstə Allahın dininə girdiklərini gördükdə\n3 .\t"həmd ilə Rəbbini təriflə və Ondan bağışlanmağını dilə. Həqiqətən, O, tövbələri qəbul edəndir!"\nBu səhifədə Nəsr surəsi Türkcə tərcüməsi, Nəsr surəsi Quran tərcüməsini səsli dinləyə bilər və Əli Bulaç Nəsr surəsi Türkcə tərcüməsini oxuya bilər və ya yükləyə bilərsiniz. Ayrıca Nəsr surəsi tərcüməsini endirə bilər, Quran surələrinin Türkcə şərhləri haqqında məlumatlar ala bilər, bütün surələrin Türkcə mənasına və Türkcə tərcümələrini .pdf olaraq baxa bilərsiniz. Nəsr surəsi Türkcə tərcüməsini səsli dinləyə bilər, oxuya bilər və ya kompüterinizə endirə bilərsiniz. İstərsəniz Türkcə Quran tərcüməsi surələrini, paylaş düyməsindən istifadə edərək, Facebook və Twitter kimi ictimai sayatlarda da paylaşa bilərsiniz.


İADC-nin Avropadakı Əməliyyatlar üzrə regional vitse-prezidenti ADNSU-da olub\nAprelin 26-da Azərbaycan Dövlət Neft və Sənaye Universitetində (ADNSU) Qazma Podratçıların Beynəlxalq Assosiasiyasının (İADC) Avropadakı Əməliyyatlar üzrə regional vitse-prezidenti Jens Hoffmark ilə görüş keçirilib. Qonağı universitetdə görməkdən məmnun olduğunu deyən rektor, professor Mustafa Babanlı ADNSU-da aparılan tədris prosesi, eləcə də tələbələr və yeni layihələr haqqında danışıb. Beynəlxalq şirkətlərlə əməkdaşlığın genişləndirilməsi və yeni əməkdaşlıq layihələri haqqında danışan rektor, mübadilə proqramları ilə yanaşı universitetdə təhsil alan əcnəbi tələbələr barədə də qonaqlara məlumat verib. Universitetdə olmaqdan böyük məmnunluq hissi keçirdiyini deyən İADC-nin regional vitse-prezidenti Jens Hoffmark ADNSU-dakı tədrsi prosesini yüksək qiymətləndirib. Fəaliyyəti və dünyada neft və qaz qazma üsulları haqqında danışan qonaq təmsil etdiyi assosiasiyanın missiyaları haqqında məlumat verib.\nDaha sonra İADC-nin regional vitse-prezidenti Jens Hoffmark Qaz-neft mədən fakültəsinin tələbə və müəllimləri ilə görüşüb. Şəxsi inkişaf və təcrübə perspektivləri haqqında tələbələrə danışan qonaq yeni innovativ texnologiyaların tətbiqi və digər texnoloji üsullar haqqında məlumat verib.


Bilsinlər ki, bura Qəzyan kəndidir! – Polisə.az\n2020-ci il bütün dünya üçün ağır il keçsə də, bizim üçün tarixi il oldu. Ən böyük dərdimizə çarə tapıldı. Bütün dünya xəstəliklə savaşarkən, biz ən böyük xəstəlikdən canımızı qurtardıq. Qarabağ dərdi, torpaq dərdi bitdi bizim üçün.\nAli Baş Komandan hər dəfə işğaldan azad olunan ərazilərə səfər edəndə hər kəndin, çayın adını elə sevgi ilə çəkir ki, sanki elə komandanın böyüdüyü kənddir, eldir bura. Dəqiqliklə nəyin harada yerləşdiyini bilir.


Hansı mövzudan yazmalı ki, aktuallığını itirməsin? – Sorğu » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nHansı mövzudan yazmalı ki, aktuallığını itirməsin? – Sorğu\n23 İyul 2018, 13:50\nƏdəbiyyatda mövzu məsələsi həmişə aktual olub. Gündəmlə səsləşən, zamanla ayaqlaşan, tarixi və ya sevgi, qəhrəmanlıq, azadlıq və s. kimi əbədi mövzular yazıçı və şairləri həmişə cəlb edir. Hansı mövzuda yazılan bədii ədəbiyyat daha tez aktuallığını itirəcək?\nÖtəri siyasi məsələlərə bağlı olan ədəbiyyat\n"Zaman dalğalanır, zamanın havası gedib qayıdır. Dünən aktual görünənlər bu gün əhəmiyyətini itirir” deyən Xalq şairi Sabir Rüstəmxanlı hesab edir ki, bu gün əhəmiyyətini itirən mövzular müəyyən illərdən sonra əhəmiyyət qazana bilir: "Mənə elə gəlir ki, bütün dövrlərdə mədhiyyə ədəbiyyatı dövrün keçici təbliğatına, keçici siyasi havasına uyub. Qısa ömürlü imtiyazlar üçün yazılan əsərlər daha tez sıradan çıxacaq. Bu cür əsərlər uzun müddət yaşamır. Təcrübədə Lenin, Stalin kimi şəxsiyyətlər haqqında yazılan əsərlər var. Hətta, Nizaminin, Füzulinin, ümumiyyətlə, klassiklərin o dövrlərdə şahlara yazdıqları əsərlər var. Xəqaninin Şirvanşahlara yazdığı mərsiyələr var, amma onun "Şikayətnamə”si qalır”. Xalq şairi hesab edir ki, ötəri siyasi məsələlərə bağlı olan ədəbiyyat sıradan tez çıxır: "Bəlkə buna görə, biz, Füzulini daha çox "Leyli-Məcnun”u ilə tanıyırıq. Ancaq bu əsərin yanında onun din sevgisi ilə bağlı yazıları da var. Bu gün "onların hansı daha çox oxunur” müqayisəsini aparsaq, hansı ədəbiyyatın uzunömürlü, hansının tez sıradan çıxdığını görərik”.\nÖzündə heç bir dəyərli informasiya ehtiva etməyən mövzular\nYazıçı Aslan Quliyev hesab edir ki, mövzu şərt deyil: "Boz, istedadsız yazıçı nədən və ya hansı mövzuda yazsa, boz yazacaq. İstedadlı yazıçı isə nədən yazsa, yazdığını oxucuya sevdirə biləcək. Amma hər halda, siyasi mövzularda, demaqogiya, münaqişə mövzularında yazılan, özündə heç bir dəyərli informasiya ehtiva etməyən əsərlər aktuallığı tez itirirlər. Sovet dönəmində yazılan, məsələn, aqronomun sədrlə münaqişəsi, partkomun qəhrəmanlıqları mövzusundakı kitabları indi oxuyan tapılarmı? Ya da anonim məktublar yazanları ifşa edən namuslu kommunistlərdən, işinin öhdəsindən vicdanla gələn komsomolçulardan, sosialist öhdəliklərini uğurla yerinə yetirən kolxozçulardan, sağıcılardan yazılan əsərləri kiməsə zorla da oxutdura bilməzsən”.\nŞair Emin Pirinin fikrincə, sırf bu günlə bağlı olan mövzular zaman keçdikcə aktuallığını itirir. Və ya hər birinin aktual olma zaman kəsimi var: "Dünya, texnologiya, elm inkişafda olduğu üçün bunu normal qəbul etmək lazımdır. Əgər bir cəmiyyətdə heç bir keçmiş mövzu aktuallığını itirmirsə, deməli inkişafdan qalıb və o cəmiyyət məhvə məhkumdur.\nAmma burada bəzi milli məsələləri istisna hal kimi dövlət maraqları baxımından saxlamaq lazımdır. Məsələn, ikinci dünya müharibəsi bizim cəmiyyət üçün çox aktual idi. Amma Qarabağ savaşı ikinci dünya müharibəsini ikinci plana saldı. Əmin olun ki, belə bir problemlə üzləşməsəydik, proses də belə olmayacaqdı. Yəni, yeni problem, yeni aktual mövzu özündən əvvəlkinin qatilinə çevrilir. Burada yalnız bir məsələ qalır, həmin aktual məsələni necə bədii təsvir etmək”. Yazarın fikrincə, insan duyğuları, hisslərinin gözəl, bədii obrazlı təsviri həmişə əbədiyaşardır. Çünki mövzular, aktual olan problemlər zaman keçdikcə əhəmiyyətini itirir, amma hisslər, duyğular, yaşantılar yox: "Problemlər, mövzular zaman keçdikcə sadəcə, statistikadan ibarət olur. Argentina tənqidçisinin dediyi kimi: "poeziya şairinin oxucuya silləsidir”. Yadda qalan nədirsə, poeziya odur. Şair isə sillə vurmağı bacarmalıdır. O zaman əbədiyaşar olmağı bacarar. Hər hansı milli məsələni bəşəri problemə çevirə bilirsənsə, əbədiyaşar olmaq ömrünü uzadırsan. Məsələn, Qarabağ problemini götürək. Şair bu problemi əsərlərində statistikadan daha çox, bədii obrazlarla ifadə etməyi bacarmalı, bu lokal problemi bəşəriliyə çevirməlidir. O zaman müharibə bitsə belə, bu mövzuda yazdığı əsər ədəbiyyat baxımından əhəmiyyətini itirmir”.\nZorən yazıçılığın problemi\n"Əgər söhbət ciddi ədəbiyyatdan gedirsə, ciddi ədəbiyyatda heç vaxt aktual və qeyri-aktual mövzular olmayıb, həmişə insan qəlbinin dərinliklərinə nüfuz eləyən, oxucu ilə tarix, ya da bu gün arasında məhrəm bağlar yaradan əsərlər meydana çıxıb” deyən yazıçı-tərcüməçi Nəriman Əbdülrəhmanlının fikrincə, aktual və qeyri-aktual mövzular psevdo-ədəbiyyatın, zorən yazıçılığın problemidir: "Təbii ki, bu cür "əsərlər" heç bir neçə onilliyin sınağına dözmək iqtidarında belə deyillər. Elə sovet dövrü ədəbiyyatımızın (eyni taleli digər xalqların ədəbiyyatının da) böyük bir hissəsi psevdo-ədəbiyyat idi, "sosializm qurucularının rəşadətli əməyinə, sovet adamının mənəvi keyfiyyətlərinə" həsr olunmuşdu. Aradan bir neçə onillik keçib, artıq həmin "əsərləri" nə oxuyan, nə də yada salan var. Həmin dövrdən bizə "aktuallıq mərəzi"nə tutulmamış azsaylı əsərlər qaldı, bu da təbiidir”. Yazıçının fikrincə, ədəbiyyatın əbədiyaşarlığı insandır, insanın iç dünyasıdır, insanın bu dünyada özünü axtarmasıdır, yaxud bu dünyanın öz içində sığdırmağa cəhd göstərməsidir: "Dünya ədəbiyyatının ən böyük əsərləri məhz bu kriteriyalarla yaradılıb, illərin sınağınsa məruz qalıb, bu gün də oxunur. Məncə, günümüzdə yaranan, bu kriteriyalara cavab verən bədii mətnlər də gələcəkdə oxucuları məhz bu cəhəti ilə cəlb edəcək”.\nŞair Aqşin Yeniseyin fikrincə, mövzunun məsələyə dəxli yoxdur, əsas olan mövzunu necə yazmaqdır, dilin hansı qatında işləməkdir: "Bu gün Azərbaycan ədəbiyyatı uğursuz, heç vaxt dünyanı maraqlandırmayan sovet ədəbiyyatının dili ilə yaradılır. Bu dillə yaradılan ədəbiyyat sələfi kimi, bəri başdan uğursuzluğa məhkumdur. Bu dildə yaradılan ədəbiyyat hətta günümüzün oxucusunu belə cəzb etmir.\nHər bir müəllifin borcudur ki, mənsubu olduğu dilin içində öz dilini yaratsın. Yeni dil yeni üslubu yaradır, sözlərin cümlədə, misrada düzülüş istiqamətini dəyişir. Köhnəlmiş qrammatikanı məhv edir. Qalıcı əsərlərin hamısı dili və üslubu ilə seçilənlərdir, hansı mövzunu əhatə etmələrinə baxmayaraq. Məsələn, Nabokovun "Lolita” əsəri mövzusuna görə, bəlkə də, yazıldığı dövrdə gözlənilməz idi, amma bu mövzu indi gündəlik rast gəlinən, hətta pornoqrafiyanın əsas mövzularından birinə çevrilən bir hadisədir. Amma Nabokovun dili və üslubu, mövzusu bu gün adiləşmiş bu əsəri, bütün zamanların sınağından çıxaracaq”. A.Yeniseyin fikrincə, ədəbiyyat yaradıcılıqdır, ədəbiyyatşünaslıq yaradıcılığın təftişi: "Ədəbiyyatşünaslığın başqa adı da mətnşünaslıqdır. Bu sahələr bizim ədəbiyyatda o qədər də inkişaf etməyib. Ədəbi tənqid adı altında ədəbi muzdurluqla məşğul olan imzalar olub həmişə. Və onlar həmişə Azərbaycan ədəbiyyatını bəlli, məhdud standartlara sıxışdırıblar. Ədəbi azadlığın qarşısını kəsiblər. Gənc yazıçı və şairləri özlərindən əvvəlkilərdən uzaqlaşmağa, daha geniş ədəbi üfüqlərə can atmağa qoymayıblar. Əslində, hər bir müəllifin ədəbiyyatşünas olması çox önəmlidir, hətta ədəbiyyata ədəbiyyatşünaslıqdan gəlmək daha doğru yoldur. Məsələn, Borxes, yuxarıda adını çəkdiyim Nabokov, Kortasar, Kundera və s. çoxsaylı dünya yazarları həm də mükəmməl ədəbiyyatşünaslardır. Borxesin "Min bir gecə” nağılları haqqında yazdığı mətni özündən başqa heç kim yaza bilməz. Yaxud Kunderanın Şərqi Avropa mədəniyyəti, tarixi haqqında yazdığı esseni yazmaq hər ədəbiyyatşünasın, tənqidçinin işi deyil. Bu mənada, ədəbiyyatşünaslıq ədəbiyyatı dünya səyahətinə götürən bir gəmidir. Bizi dünyada ona görə oxumurlar ki, ədəbiyyatımızın yanında ədəbiyyatşünaslığımız yoxdur”.\nMövzu öz aktuallığını itirmir\nTənqidçi Əsəd Cahangir hesab edir ki, ümumiyyətlə, heç bir mövzu öz aktuallığını itirmir: "Mövzular aktuallığını müvəqqəti itirə bilər. Ayın qabarıb çəkilməsi, gecənin gündüzü, fəsillərin bir-birini əvəzləməsi kimi, mövzular da müəyyən müddətə əhəmiyyətini itirə, sonra yenidən aktuallaşa və yaxud zahirən öz əhəmiyyətini itirə bilərlər. Ancaq sevgi, azadlıq, müharibə, qəhrəmanlıq kimi mövzular var ki, Homerdən üzü bəri ədəbiyyatın əsas mövzularıdır və bu günə qədər də qalmaqdadır. Konkret olaraq hansısa bir mövzu zamanla bağlı ola və öz əhəmiyyətini itirə bilər. Tutaq ki, sovet hakimiyyəti təzə qurulanda "Kütləvi savadsızlığın ləğvi" mövzusunda əsərlər yazılırdı. Məsələn, Qılman İlkin Musayevin "Ömrün oğlan çağları" povesti bu mövzuya həsr olunmuşdu. O cümlədən, çekistlərin quldurlara qarşı, kollektivləşmə uğrunda mübarizə mövzusu bir sıra əsərlərdə əksini tapmışdı”. Tənqidçi hesab edir ki, əsl sənət istənilən tarixi zamanı aktuallaşdıra bilər: "Fərman Kərimzadənin "Qarlı aşırım" romanında vaxtilə Kərbəlayı İsmayıl mənfi obraz kimi görünürdü. Bu gün isə həmin obraz tam fərqli görünür. Çünki onun düşüncələrində iqtisadi cəhətdən müstəqillik, azadlıq ideyası var. Bu gün də o filmə baxılır. Əsl sənətkar odur ki, mövzunu elə işləsin ki, əsər bütün zamanlarla dialoqa girə bilsin. Əlbəttə, yazıçı istedadsız olarsa, onun yazdığı əsər – hətta ən gözəl mövzu olsa belə – öz aktuallığını heç yaşadığı zamanda da qazana bilmir!".


“Sevgi izi” Abşeronda » Absheronxeber.az | İnformasiya agentliyi\n“Sevgi izi” Abşeronda\nBaxış Sayı:1 940\nXırdalanda yerləşən Heydər Əliyev Mərkəzində əqli qüsurlu, autizm və buna bənzər xəstəlikləri olan və itkin düşmə ehtimal yüksək olan şəxslərin tapılmasını daha da tezləşdirmək məqsədi ilə “ Sevgi izi” layihəsinin təqdimatı olub. Abşeron Rayon İcra Hakimiyyətinin, Qeyri-Hökumət Təşkilatlarına Dövlət Dəstəyi Şurası yanında “Psixososial Reablitasiya və İnkişaf Mərkəzi” İctimai Birliyinin birgə təşkilatçılığı ilə baş tutan təqdimatda rayon icra hakimiyyətinin başçısı İradə Gülməmmədova, Ailə, Qadın və Uşaq Problemləri üzrə Dövlət Komitəsinin sədr müavini Sədaqət Qəhrəmanova, millət vəkili Qənirə Paşayeva, modelyer Fəxriyyə Xələfova Türküyəli həkim mütəxəssislər, bu ölkənin ATV kanalının “ Sevgi izi” verilişin məşhur aparıcısı Müge Anlı, qeyri-hökumət təşkilatlarının nümayəndələri, autizm sindromlu uşaqlar, onların valideynləri və KİV nümayəndələri iştirak ediblər.\nAbşeron Rayon İcra Hakimiyyətinin başçısı İradə Gülməmmədova Azərbaycanda autizm sindromlu uşaqlara dövlət qayğısı göstərilməsindən, əlaqədar layihələrin hazırlanmasından və autizm sindromlu uşaqların sosiallaşması üçün görülən işlərdən danışıb. Layəhənin əhəmiyyətini vurğulayan İ.Gülməmmədova Abşeron rayonunda uşaqların rahat təhsil alması üçün aparılan abadlıq-quruculuq işləsindən söz açıb. Son on ildə 50-yə yaxın məktəb və uşaq baxçasının tikildiyini, inzibati binaların əsaslı təmir olunduğunu və bu istiqamətdə atılan addımların davam etdirildiyini qeyd edərək “Sevgi izi” layihəsinin ilk olaraq Abşeron rayonunda icrasına başlanılmasından məmnunluğunu ifadə edərək, icraçılara fəaliyyətlərində uğurlar arzulayıb.\nMillət vəkili Qənirə Paşayev çıxışında Türkiyəli mütəxəsislərlə əməkdaşlığın əhəmiyyətini vurğulayıb.\nAilə Qadın və Uşaq Problemləri üzrə Dövlət Komitəsinin sədr müavini Sədaqət Qəhrəmanova ölkəmizdə autizm sindromlu uşaqların problemlərinə həssaslıqla yanaşdığına, hər bir müraciətin diqqətdən kənarda qalmadğını bildirib.\nModelyer Fəxriyyə Xələfova da sağlamlıq imkanları məhdud olan uşaqların hüquqlarının müdafiəsini daim diqqət mərkəzində saxladığını qeyd edib.\nSonra çıxış edən Müge Anlı autizm sindromu ilə mübarizə yolları, bununla bağlı valideynlərə düzgün istiqamət göstərmək, bu qəbildən olan uşaqların sosiallaşması üçün cəmiyyətin onlara münasibəti və diqqətin artırılması kimi məsələlər haqqında ətraflı məlumat verib.\nTəqdimatın sonunda layihə haqqinda müfəssəl məlumat verilib və interaktiv qeydiyyat keçirilib. Belə ki, pasiyent internetdə müvafiq sayta daxil olaraq qeydiyyata düşür. Buradan hər bir fərdə məxsus və onun sol biləyin üzərində qeyd olunacaq şəxsi kod verilir. Kod polis bölməsindən xəstənin sənədləri əsasında qeydiyyatdan keçir. Ailə polisə müraciət etdikdə hər hansı kod nömrəli xəstə uşağın itdiyini bildirir və polis bölmələri də itən şəxsin şəkili və nömrəsi üzərindən axtarış aparır. Bu sistem də itmiş autizmli xəstənin tez bir zamanda tapılamsına yardımçı olur.


Ləyaqətli ömrün işıq saçan illəri Bəsti İsmayılova-70\n17 Noyabr 2018 10:17 (UTC+04:00)\nİnsan əməyi həyat gerçəkliklərindən yoğrulmuş portret cizgilərinin tablosunu yaradır. Zamanın bərpa olunmayan məqamları bu cizgilərin əsas xəttini təşkil edir. Geriyə boylananda həyat fəlsəfəsinin zəngin boyalardan çəkilmiş bir tablosunun şahidinə çevrilirsən. Müəllifi olduğun həyat tablosunun. İdrakın, təfəkkürün məhsulu olan bu tabloda zəhmət məfhumu da mühüm rol oynayır. Bu gün ömrünün onilliklərini arxada qoyan Bəsti İsmayılovanın da yaratdığı tablodan - həyat tablosundan oxuya biləcəyimiz maraqlı, yaddaqalan, həyat eşqi ilə dolu çox məqamlar var. Uzun illərdir ki, onu tanıdığımdan hər zaman ictimai həyatda daim fəallığı, bacarığı işgüzarlığı, səmimiyyəti, təvazökarlığı ilə ilə seçilən bir qadın kimi özünəməxsus keyfiyyətləri diqqətimi cəlb edib.\nBu gün 70 illik yubileyini qeyd edən Bəsti xanım neçə onilliklərdir ki, öz həyatını sevib-seçdiyi sənətə həsr edib. Yaratdığı özünməxsus tərcümeyi-halı Bəsti xanımın əməli fəaliyyətini açıq-aydın göstərir.\n1948-ci ildə 17 noyabr tarixində qədim Şərqin qapısı olan Naxçıvan şəhərində qulluqçu ailəsinidə dünyaya göz açan Bəsti İsmayılova orta təhsilini C.Məmmədquluzadə adına 2 nömrəli ümumtəhsil məktəbində (1954-1965) almışdır. Orta məktəbi əla qiymətlərlə başa vuran gənc qız elə həmin il Bakıya gəlmiş və o vaxtkı Ç.İldırım adına Azərbaycan Politexnik İnstitutunun texnologiya fakültəsinin əyani şöbəsinə daxil olmuşdur. Lakin çox keçmir ki, ailə vəziyyətini nəzərə alaraq, əyani şöbəsinə keçərək, axşam şöbəsində təhsilini davam etdirmişdir. Taleyin qisməti onu tələbə ikən "Azərbaycan" nəşriyyatına gətirir. Təhsilini axşam şöbəsində davam etdirən Bəsti xanım nəşriyyatda əməkhaqqı şöbəsində hesablayıcı vəzifəsində iş fəaliyyətinə başlayır. Bu çalışqan qız tez bir zamanda rəhbərliyin diqqətini çəkir və o kadrlar şöbəsində kadr hazırlığı üzrə mühəndis vəzifəsinə keçirilir, sonralar mühəndis-texnoloq, böyük dispetçer, baş texnoloq, istehsalat şöbəsinin rəisi və ən nəhayət, 1994-cü ilədən "Azərbaycan" nəşriyyatının baş direktorunun istehsalat məsələləri üzrə müavini vəzifəsinə təyin olunmuş və 2015-ci ilədək bu vəzifədə çalışmışdır. Hazırda nəşriyyatın ən aparıcı şöbəsi olan istehsalat şöbəsinin rəisidir.\nXoşbəxt o insandır ki, gündüzlər işə, axşam isə evə tələsir. Hər kəsə nəsib olmayan bu xoşbəxtliyi tanrı onun həyat payına qismət edib. Ailəsini də sevir, işini də. Nə qədər qayğısı olsa da bu bərabərliyi iş və ailə sevgisi qoruyub saxlaya bilir. Daim tələsərək, zamanın sürətli axarında onunla ayaqlaşır. Zahirən sakit, zərif görünən xanım işinin çətinliyinə sinə gərir.\nÖtən əsrin 90-cı illərində ictimai-siyasi hadisələrin hökm sürdüyü sərt bir zaman təbii ki, dövri mətbuatın çap olunduğu məkana da təsirsiz ötməyib. Həmin illərdə burada məsul bir vəzifədə çalışan Bəsti xanım üçün bu çox mürəkkəb və ağır bir zaman idi. Nə qədər çətin məsuliyyətli ən əsası da qorxulu olmasına baxmayaraq, Bəsti xanım işinin öhdəsinidən boyun qaçırmayaraq vətənpərvər Azərbaycan qadını kimi iradəsini ortaya qoydu. 1990-cı ildə 20 Yanvar hadisəsi baş verəndən sonra paytaxtımızda fövqəladə vəziyyət elan olunduğundan qəzətlərin nəşrinə xüsusi nəzarət edilirdi. Belə bir zamanda özünün vurğuladığı kimi gizli bir şəkildə qəzetlər dərc olunurdu və qəzetin çapdan çıxması üçün gecələr belə, nəşriyyatda qalmalı olurdular. Bəsti xanımın ömür yolu elə də hamar yollardan keçməyib. Həyatın ağlı-qaralı, zolaqlı yolları Bəsti xanımı zamanın mübariz ruhlu qadınına çevirib. Etiraf edək ki, bu ruh onun mənəvi dünyasına hakim olan dəyəridir. Ruhən dinclik tapmayan bu insan çətin sınaqlı bir dövrdə əqlin, qəlbin diqtəsinə qulaq asmış, təhlükəli olsa da zamanın çağırışına cavab vermişdir. Bu onun daxili dünyasının səsi idi. Tərbiyə aldığı ocağının çağırışı idi. Fədakar qadının atdığı addımlar hər birimiz üçün qürurvericidir. O illər arxada qalsa da, ömür yolunda vərəqlənən səhifələrdir. Öz zəhməti, əməyi ilə alnıaçıq şəkildə yazıb o bu səhifələri. Bəsti xanım həmin illəri yaxşı xatırlayır. Çözələdiyi ömür yolunun şərəfli səhifələri bu gün xatirələşsə də, bir insan həyatının tarixidir.\nBu gün illərdir ki, onun əmək fəaliyyətinə başladığı "Azərbaycan" nəşriyyatı yeni dövrünü yaşayır. Dövlət tərəfindən ayrılan diqqət və qayğı nəticəsində nəşriyyatın maddi- texniki bazası güclənmiş, müasir texniki avadanlıqlarla təchiz olunmuşdur. Müstəqilliyimizin ilk illərində kitab və mətbu orqanların çapı nə qədər çətin idisə, bu gün daha rahat və asandır.\nSənətini sevən Bəsti xanım bu gün qaynar iş rejiminə baxmayaraq, böyük peşəkarlıqla üzərinə düşən işin öhdəsindən layiqincə gəlir. Belə ki nəşriyyatda çap olunan istənilən bir kitab, jurnal və qəzetin texniki problemlərini çox ustalıqla həll edir. Bu həm də onun uzun illər peşəkarlıq təcrübəsindən irəli gəlir. İllər ötsə də, Bəsti xanım tükənməz həvəs enerji ilə yorulmadan işləyir, poliqrafiya sahəsində qazandığı biliyi gənc nəslə böyük həvəslə öyrətməyə çalışır.\nFəal ictimaiyyətçi olan Bəsti xanım Yeni Azərbaycan Partiyasının üzvüdür. Onun uzun illik əmək fəaliyyəti hər zaman diqqətdə olmuş, dövlətimiz tərfindən yüksək qiymətləndirilmişdir. Milli mətbuatımızın 130 illiyi münasibəti ilə bir qrup mətbuat işçiləri ilə birlikdə Bəsti xanım da Azərbaycan Respublikası Prezidenti İlham Əliyevin Sərəncamı ilə "Əməkdar mədəniyyət işçisi" (2005) adına layiq görülmüşdür. Bundan başqa o, "Kamil sənətkar" diplomu (1995), "Xan qızı Natəvan" (1998), Azərbaycan Mədəniyyət İşçiləri Müstəqil Həmkarlar İttifaqı Respublika Komitəsinin Fəxri Fərmanı (2005), "Əmək veteranı" vəsiqəsi (2006) və s. ilə təltif olunmuşdur.\nÖtən illər ərzində mənalı həyatı, şərəfli ictimai fəaliyyəti onun ləyaqətli ömür salnaməsini yazmışdır. Bəsti xanım bir ana kimi də nümunəvi Azərbaycan qadınıdır. Gözəl, sağlam ailəsi - iki oğul övladı, altı nəvəsi və bir nəticəsi var. Zənnimcə, bu bir qadın xoşbəxtliyini tamamlamağa yetər. Milli-mənəvi dəyərlərimizi, adət-ənənələrimizi hər şeydn üstün tutan, qoruyan Bəsti xanım şəcərəsindən əxz olunan dəyərləri bu gün ocağında böyüyən doğmalarına aşılayır.\nBəsti xanım, Sizi 70 illik yubileyiniz münasibəti ilə təbrik edir, Sizə can sağlığı diləyir, bu uğurların davamlı olmasını arzulayırıq.


Huami öz əməliyyat sistemini və ağıllı saatlar üçün yeni prosessor hazırlayır - InfoCity\nДомойСайтыНовинкиHuami öz əməliyyat sistemini və ağıllı saatlar üçün yeni prosessor hazırlayır\nŞirkətin mətbuat xidməti yeni məhsulların xüsusiyyətlərini açıqladı. Məlumata əsasən ağıllı saatların istehsalçısı yalnız mobil platforma deyil, həm də öz əməliyyat sistemini təqdim etməyə hazırlaşır.\nİnsayderlərin sözlərinə görə, satıcı tezliklə yeni bir Huangshan 2S çipini təqdim edəcək. Xüsusiyyətləri RISC-V arxitekturası, xüsusi qrafik sürətləndiricisi, enerji səmərəliliyi və sələfi ilə müqayisədə inkişaf etmiş performans olacaqdır.\nYeni qabaqcıl prosessora əlavə olaraq, Huami-nin ağıllı saatlar üçün öz əməliyyat sistemini təqdim edəcəyi barədə xəbərlər yayılıb.\nDigital Chat Station-un verdiyi məlumata görə, proqram təminatı istifadəçinin biometriyasını izləməyə yönəldiləcək. Nəbz monitoru kimi standart ağıllı saat xüsusiyyətlərini dəstəkləməklə yanaşı, sistemin qan təzyiqi sensorlarına uyğun olması gözlənilir.\nYeni Huami məhsullarının təqdimatı sabah, 13 iyul tarixində baş tutacaq.\nПредыдущая статьяDELL EMC VxRail Node RASR Factory Reset Prosedürü\nСледующая статьяИлон Маск впервые отправится в космос на корабле Virgin Galactic


ABŞ-la iqtisadi əlaqələr daha da inkişaf etməlidir\n10:06 5 İyun 2017\nDonald Trampın Respublika Günü və XXIV Beynəlxalq “Xəzər Neft və Qaz-2017” sərgi və konfransı ilə əlaqədar İlham Əliyevə ünvanladığı təbrik məktubunda ABŞ-ın Azərbaycanın liderliyi ilə həyata keçirilən qlobal enerji layihələrini, o cümlədən Cənub Qaz Dəhlizini qəti surətdə dəstəkləməkdə davam etdiyini bildirib. O, Azərbaycanı Avropa üçün enerji mənbəyi hesab edib.\nBununla bağlı Metbuat.az-a açıqlama verən iqtisadçı Pərviz Heydərov bildirir ki, ABŞ ölkəmizin enerji resurslarına həmişə böyük qiymət verib:\n“ABŞ Avropanın enerji təhlükəsizliyinin təminatında Azərbaycanın mühüm rol oynaya biləcəyini dəfələrlə bəyan edib. Və bu sahədə öz siyasi dəstəyini heç vaxt əsirgəməyib. Etiraf etmək lazımdır ki, beynəlxalq əhəmiyyətli bütün enerji layilərimizin gerçəkləşməsində bu dəstəyin böyük rolu olub. Bu, təkcə "Ağ Ev" administrasiyası tərəfindən həyata keçirilməyib. Azərbaycan müstəqillik əldə etdikdən bəri, "Ağ Ev"də bir neçə rəhbər dəyişikliyi olub. Hamısı bilavasitə enerji məsələlərində ölkəmizə eyni cür münasibət bəsləyiblər. İstər Bakı-Tbilisi-Ceyhan kəməri olsun, istərsə də bu gün tam güclə gerçəkləşdirilməli olan Cənub Qaz Dəhlizi, məhz ABŞ-ın tutduğu prinsipial mövqeyə əsasən bütün maneələri aşa bilib.\nİki ölkə arasında iqtisadi əlaqələrə gəldikdə, ABŞ-Azərbaycan əməkdaşlığı geriyə baxanda çox uzun bir yol keçib. Bununla belə, deyə bilmərəm ki, iqtisadi əməkdaşlığımız istənilən səviyyədədir. Bunu daha çox inkişaf etdirmək olardı. Burada konkret rəqəmlərlə misal gətirmək istəmirəm. Lakin təkcə bir faktı qeyd edim ki, idxal və ixrac əməliyyatlarımızda ABŞ-ın payı çox azdır və ümumiyyətlə, ticarət dövriyyəsində əsas ölkələr sırasında adı çəkilən ölkənin payı ümumi dövriyyə həcmində cəmi 1,74 % təşkil edir. İdxalımızda adı altıncı sırada gəlir, 4.43 %-lə. ABŞ dünyanın iqtisadi cəhətdən fövqəldövlətidir. Ölkəmizin ABŞ-la iqtisadi əlaqələri daha da inkişaf etməlidir”.\nABŞ-la iqtisadi əlaqələr Azərbaycan Donald Tramp Pərviz Heydərov


Effektiv qərarlar qəbul etmə metodu\nÇoxlarımız qərar verməyin çətin olduğu anlarla rastlaşırıq. Fikirlər, emosiyalar, ümidlər və faktlar bir-birinə qarışır. Bu “fikirlər burulğanında” qərar qəbul etmək həddən artıq çətinləşir. “Altı şlyapa” nəzəriyyəsi sizə məsələyə bütün baxış bucaqlarından baxmaq imkanı yaradır. Bu unikal nəzəriyyə hədəfə doğru aparan və qırmızı rənglə işarələnən bir yol xəritəsini yaratmağa imkan verir.\n“Altı şlyapa” metodu səmərəli qrup müzakirələri və müstəqil qərar vermək üçün çox qiymətli bir metoddur. Bu metod sizə və sizin qrupa yardım etmək məqsədi ilə vəziyyəti hərtərəfli, harmonik və ən nəhayət? səmərəli nəzərdən keçirmək üçün müxtəlif təfəkkür tərzlərini təsvir edir.\nÇoxlarımızın fikirləri qarışır. Onlar səbəbsiz və xaotik gəlir, emosiyalar rasional fikirlərə, xatirələrə və gələcəyə olan ümidlərə qarışır. Nəticədə onlar düşünməyə (xüsusilə də qərar vermək anında) mane olan dolaşıq bir tor yaradırlar.\nHalbuki düşünmək məharəti, digər vərdişlər kimidir və təkmilləşdirilə bilər.\nBu kitab, bizim fikirlərimizə mane olan mürəkkəb toru açaraq, ən yaxşı qərarları qəbul etmək üçün təkmil bir sistem təklif edir.\nBu kitabı oxuyandan sonra Siz:\n- emosiyalara nə vaxt çıxış vermək lazım olduğunu;\n- səhv fikirlərdən yaxa qurtarmağın nəyə görə vacib olduğunu;\n- bir şirkət gündə ona 100 min dollara başa gələn bir problemi 12 dəqiqə ərzində necə həll etdiyini öyrənəcəksiniz.\n“Altı şlyapa” nəzəriyyəsinin mahiyyəti\n“Altı şlyapa” metodu bizə yeni ideyaları fikirləşməyə və təfəkkür prosesini təkmilləşdirməyə yardım edir.\nAydın təfəkkür üçün əsas maneə nədir? Cavab: qarışıqlıq.\nBiz informasiya ilə işləyən zaman bir çox dəyişən fikirlərlə - emosional, məlumat yüklü, məntiqli, yaradıcı və gələcəyə yönələn fikirlərlə mübarizə aparmaq məcburiyyətində qalırıq. Bu bir neçə top ilə eyni zamanda jonqlyorluq etmək cəhdinə bənzəyir.\nBunun həlli yalnız “Altı şlyapa” metodundadır.\n“Altı şlyapa”  kitabının qısa məzmununu tam olaraq burada oxuya bilərsiniz.


Sarımsaq | Sağlamlıq Ən Böyük Xəzinəmizdir\nİnfeksiya xəstəliklərinə faydalı bitki çayları. İnfeksion xəstəliklər müxtəlif infeksiya, bakteriya və mikroblar tərəfindən əmələ gələn patoloji xəstəliklərdir. Orqanizmdə infeksion xəstəlik varsa, insanın ağlına gələn ilk şey antibakterial və mikrobəleyhinə dərman vasitələri olur. Halbuki, hamımızın evində olan bəzi bitkilər vardır ki, onların dəmləmələri vasitəsilə infelksiya əlamətlərini azaltmaq və tamamilə aradan qaldırmaq …\n02 Aprel 2016\tSağlam qida\nSarımsaq bizim eradan 5000 il qabaq Ön Asiya,Misir, Qərbi və Mərkəzi Avropa ölkələrinə gəlib çıxmışdır.İtalyanlar sarımsağı insana güvvət verən, onun yuxusunu artıran bir vasitə kimi istifadə etmişlər. Torpağın altında sarımsağın bir ədəd ağ örtüklə örtülmüş,dişəbənzər soğanağı yerləşir.Dişlərinin sayı xırdalarda 3-5 ədəd, orta ölçülərdə 6-12 ədəd, irilərdə isə 13-25 ədədə qədər …


Bütün dünya üzrə milyonlarla router hackerlərin hədəflərinə çevriliblər Bütün dünya üzrə milyonlarla router hackerlərin hədəflərinə çevriliblər\nRöya Vahabova 26/07/2020\nKoronavirus pandemiyası bütün dünyada milyonlarla insanın evdən çalışmaq rejiminə keçməsinə səbəb oldu. Lakin evlərdəki şəbəkə təhlükəsizliyi şirkətlərdə olan şəbəkə təhlükəsizliyindən daha aşağı səviyyədədir. Bu isə öz növbəsində istifadəçilərin routerləri uğrunda əsl müharibəyə start vermiş hackerlərin diqqətlərini cəlb edir. "Xəbərburo" bildirir ki bu barədə 4pda saytı xəbər verib.\nTrend Miro adlı analitik şirkətin tədqiqatına əsasən hal hazırda düzgün şifrənin tapılması üsulu ilə istifadəçi routerlərinin hack edilməsi hallarının sayı artır.\n2019-cu lin sentyabr ayında bu cür kiberhücumların sayı 23 milyon idisə həmin ilin dekabr ayında göstərici 249 milyona çatmışdı. Bu ilin mart ayına olmuş göstəriciyə əsasən kiberhücumların sayı 194 milyon təşkil etmişdi. Əsas təhlükə mənbəyi kimi evdəki routerlər çıxış edirlər. Belə ki, istifadəçilər onların standart login və şifrələrini adətən dəyişmirlər. Adətən routerin hacker tərəfindən ələ keçirilməsini internet sürətinin azalması ilə aşkar etmək olar. Daha bir təhlükə mənbəyi kimi telnet adlı seanslar çıxış edirlər. Bu seanslar zamanı router digər bir IoT cihaz ilə məlumat mübadiləsi reallaşdıra bilər.\nBu ona görə baş verir ki, telnet seansının protokolu məlumatın şifrələnməsini dəstəkləmir. Hackerlər isə istifadəçi məlumatlarının yığılması üçün ondan istifadə etməyə üstünlük verirlər. Bu cür kiberhücumun pik vaxtı bu ilin mart ayının ortasında qeydə alınmışdı. Həmin vaxtda 16.000 cihaz 1 həftə ərində digər IoT cihazlarla telnet seansının reallaşdırılmasına çalışırdı. Mütəxəssislər qeyd ediblər ki, zərərli proqram təminatı üzrə qara bazar inkişaf edir. Xüsusi proqram təminatları sayəsində hackerlər istənilən IoT cihazı hack edə bilirlər. Buna görə də Trend Micro mütəxəssisləri evdəki Wi-Fi şəbəkəsinin qorunması üçün sadə məsləhətlər veriblər.\n- Əmin olun ki, güvənli şifrədən istifadə edirsiniz və onu mütəmadi şəkildə dəyişin\n- Routerin ən son sistem yenilənməsinə sahib olduğundan əmin olun\n- Şəbəkə üçün heç bir məna kəsb etməyən əməliyyatların olub-olmaması üzrə cihazlar jurnalını yoxlayın\n- Routerə yalnız lokal şəbəkə üzrə daxil olunmanı reallaşdırın.


Ixlas.Az » Slide » Məhdəviyyət mövzusunun təsirləri\nMüəllif: Admin | Bölmə: Slide, Məqalələr | Vaxt: 27-01-2016, 17:30 | Şərh sayı: (0) | Baxılıb: 1013\nDövrümüzdə məhdəviyyət mövzusunun hansı təsir və faydaları var?\nCavab: Bəziləri elə düşünürlər ki, məhdəviyyət mövzusunun araşdırılması hazırkı dövr üçün faydasızdır. Onlar elə güman edirlər ki, hər dövrün öz aktual mövzuları var. Məhdəviyyət mövzusu isə gələcəyə aiddir və biz bugünkü vəzifələrimizə əməl etməliyik...\n2. Bütün yer üzünü əhatə edəcək İslam hökumətinin qurulması vədi müxtəlif təsirlərə malikdir. Onlardan bəziləri fəlsəfi və dünyəvi, bəziləri İslami, bəziləri mədəni və tərbiyəvi, bəziləri siyasi, bəziləri iqtisadi, bəziləri ictimai, bəziləri insani, bəziləri isə təbiidir. İnsan İmam Mehdinin (ə.f) əhatəli proqramlarından faydalanmaqla İslamın gerçək ideallarına yaxınlaşa bilər.\n3. Yer üzündə tarix boyu müxtəlif mədəni, siyasi və ictimai inqilablar baş vermişdir. Bu inqilabların əksəri ya ilk addımda məğlubiyyətə uğramış, ya da müxtəlif problemlərlə üzləşərək düşmənlərin öhdəsindən gəlməmişdir. Yalnız şiə məzhəbinin məhdəviyyət mövzusuna baxışı cəmiyyətdə optimist ruhiyyə yaradır və xalqı ümidsizlikdən qurtarır. Şiə əqidəsinə əsasən, dövrün imamı diridir, hazırdır və əməllərimizi görür. Həssas məqamlarda ondan kömək alınır. Psixologiya baxımından belə bir inanc şiələrin ruhiyyəsində dərin iz qoyur.\n5. Zühur dövründə ümumdünya tövhid hökumətinə nail olmaq üçün müəyyən şərtlər var. Bu şərtlərdən bəzisi bəşəriyyət tərəfindən həyata keçməlidir. Bəşəriyyətin hərcəhətli təkamülü və ali düşüncə səviyyəsinə çatması bu şərtlərdəndir. Zühur dövrünün amallarından xəbərdar olmalıyıq ki, onun yaxınlaşmasını istəyib, İmamın (ə.f) zühuru üçün zəmin yaradaq.\nİslam Peyğəmbərindən (s) nəql olunmuş rəvayətlərdə oxuyuruq: “Hər kəs öz dövrünün rəhbərini tanımadan ölsə, cahiliyyət dövründə ölmüş kimidir”.\nBeləliklə, məhdəviyyət mövzusu qeyb əsrində şiələrin vəzifələrindəndir. \n “Tarixi fəlsəfə baxımından Mehdi (ə) inqilabı”, Şəhid Mutəhhəri, səh.57.\n “Şərhe-Məqasid”, c.5, səh.239.


İki mühüm məsələ\n Füruidin bölməsi namaz, oruc, həcc, xüms, zəkat, cihad, əmr be məruf, nəhy əz münkər, təvəlla və təbərra hissələri ilə məhdudlaşmır. Çünki islamın bütün əməli qanun-qaydaları istər ibadət olsun, istərsə də müamilə, cərimə və s. hamısı füruidin bölməsindəndir. (Etiqadi məsələlərin üsulidin bölməsindən olduğu kimi) Deməli, füruidinin bu on hissədən ibarət olmasından məqsəd budur ki, bu on hissə füruidin bölməsinin sütunu və özülüdür. Bu on hissə füruidinin əsas prinsiplərindən olub hamısı da ibadət sayılır.\n «Biharül-ənvar», LXVI c, səh.236\n Həmin mənbə, səh.239\nbaxılıb: 861 dəfə


903 | 2022-03-28 13:18\nBu günlərdə Milli Qəhrəman Şirin Mirzəyevin həyat yoldaşı Flora Qasımovanın bir müsahibəsini oxudum. Qarabağda yüksək zirvələrdən olan Fərrux dağını önəmini o müsahibədən daha aydın anladım:”““Şirin Mirzəyev həmişə deyirdi ki, Fərrux dağında kim otursa, Ağdama da o, nəzarət edəcək”.\nArtıq hamıya məlumdur ki, Xocalı rayonunun ərazisində yerləşən Fərrux dağı 1992-ci ildən 2020-ci ilə kimi Ermənistan Silahlı Qüvvələrinin işğalı altında olub. 2005-ci ildə separatçı-terrorçu erməni rejiminin keçirdiyi əhalinin qanunsuz siyahıyaalmasına əsasən Fərrux kəndinin əhalisinin, yəni ermənilərin sayı 42 nəfər təşkil edib. İkinci Qarabağ müharibəsinin nəticələrinə əsasən imzalanmış 10 Noyabr 2020-ci il tarixli üçtərəfli bəyanata uyğun olaraq Fərrux kəndi Rusiyanın sülhməramlı sayılan qüvvələrinin nəzarətinə keçib.\nAmma son 3 gündə Azərbaycan xalqı nəfəsini tutaraq 30 illik işğaldan sonra Fərrux dağının yadellilərdən tamamilə təmizlənməsini izlədi. İzlədi və qürurla, fəxrlə ordusuna sonsuz güvənini ortaya qoydu. Azərbaycan Ordusu bu dəfə də ağır sınaqdan üzüağ çıxdı. Artıq Fərrux dağı bizdədir. Şəhid komandir Şirin Mirzəyevin təbirincə desək, nəinki Ağdama nəzarət edəcəyik, hətta bütün Qarabağ ovcumuzun içində olacaq, Xankəndidə də, Ağdərədə də, Xocalıda da, Xocavənddə də Azərbaycan bayrağı dalğalanacaq. Bir sözlə ,ötən gün bayrağı Fərruxda ucalan Azərbaycan xalqı, elə içi mən qarışıq çox kövrək hisslər də yaşadı.\n44 günlük müharibənin ilk günləriydi!Hərbi texnika və hərbçilər daşıyan maşınlar Quzanlınin içindən keçib gedirdi cəbhəyə tərəf..Hərbi kolon gözdən itməyincə heç kim yoldan çəkilmirdi, əl yelləməyin saxlamırdı. Həmin vaxt ürəyimdən keçdi ki üzümü maşınlara tutub bərkdən, səsim çatan qədər qışqıram ki , sizin qadanızıi alım! Yollardakı kişilərdən utandım . Demədim! Eləcə, əl yellədim!\nGünlər keçdi. Sonra şəhid, yaralı daşıyan Təcili yardım maşınlarını sürətlə hospitala tərəf getdiyini gördükcə ürəyimin içində elə pis olurdum, elə kədərlənirdim ki...elə bilirdim, mən onlara ucadan, "sizin qadanizi alım", desəydim, onlara heç nə olmayacaqdı... İndi deyirəm: Silah tutan əllərinizdən öpürəm, çəkmələriniz dəyən yerdən öpürəm, qadanızı alım!


Ev Siyasət Açıq Hökümət Tərəfdaşlığında Azərbaycanın qeyri-aktiv üzvlüyü saxlanılıb\nİyunun 27-28-də Vaşınqtonda Açıq Hökümət Tərəfdaşlığının (AHT) Rəhbər Komitəsinin toplantısında Azərbaycandakı mövcud vəziyyət müzakirə olunub. Bu barədə iqtisadçı, Demokratiya və Rifah Hərəkatının rəhbəri Qubad İbadoğlu məlumat yayıb.\nAbzas.net xəbər verir ki, toplantıda Azərbaycanın daha 1 il qeyri-aktiv üzvlükdə saxlanılması qərara alınıb. AHT rəhbər komitəsinin 22 üzvündən 19-u bu qərarın lehinə, 1 üzv əleyhinə səs verib, 2 üzv isə bitərəf qalıb.\nBununla da, Azərbaycan hökuməti vətəndaş cəmiyyəti tərəfindən qaldırılmış narahatlıqları həll etmək üçün daha 1 illik dövrə malik olacaq.\nMəlumata görə, AHT Rəhbər Komitəsi Standartlar və Meyarlar üzrə alt komitəyə tapşırılıb ki, bu ilin sentyabrın 15-dək həll edilməmiş problemləri aradan qaldırmaq məqsədilə vətəndaş cəmiyyəti və hökumətlə məsləhətləşmə aparıb yenilənmiş bir sıra tələblər hazırlasın.\nEyni zamanda Rəhbər Komitə qərara alıb ki, Azərbaycan hökumətinə verilən əlavə 12 aylıq vaxt məsləhətləşmə başa çatandan sonra hesablanacaq.\nHəmçinin, AHT Rəhbər Komitənin yaydığı bəyanatda qeyd olunur ki, Azərbaycan qeyri-aktiv statusunda qalaraq qurumun seçkilərində səs vermək hüququna malik olmayacaq və yalnız AHT tədbirlərinə öyrənmə məqsədləri üçün müşahidəçi statusunda qatıla biləcək.\nBununla yanaşı Azərbaycana AHT İşçi Qrupları, çoxtərəfli tərəfdaşlar və qarşılıqlı səfər mübadiləsi daxil olmaqla, Rəhbər Komitə və Dəstəkləmə Bölməsi texniki yardımlar göstərəcək.\nAHT hökumətlərin hesabatlı, şəffaf və iştirakçılıqla idarə edilməsini hədəf götürən nüfuzlu beynəlxalq təşəbbüsdür.\nQurucuları arasında ABŞ və Böyük Britaniyanın da olduğu AHT 2011-ci ilin sentyabrında yaradılıb. Azərbaycan bu təşəbbüsə 2011-ci ildə öz təşəbbüsü ilə ilk qoşulan ölkələrdən olub.\nTəşəbbüsün tarixində birlikdəki statusu “qeyri-aktiv” elan edilən ölkə də məhz Azərbaycan olub. Bu, 2016-cı ilin martında baş verib.\nHəmin vaxt AHT-nin Rəhbər Komitəsi Azərbaycanın iştirakını “qeyri-aktiv” elan edən qərar qəbul edib. Qərar hökumət və vətəndaş cəmiyyəti nümayəndələrindən ibarət Komitənin Keyptaunda nazirlər səviyyəsində keçirilən görüşündə çıxarılmışdı.\nKomitə qərar verərkən “təəssüflə” bəyan etmişdi ki, Azərbaycanda QHT-lərin fəaliyyətinə “çözülməyən maneələr” yaradılması səbəbindən belə qərar vermək məcburiyyətində qalıb.\nKomitə vətəndaş cəmiyyəti təşkilatlarının problemlərinin həlli üçün Azərbaycan hökumətinə bir il vaxt vermişdi. Qeyri-aktiv statusla Azərbaycan AHT seçkilərində səs vermək imkanından məhrum olmuşdu. Azərbaycan həmçinin AHT-nin tədbirlərinə yalnız müşahidəçi kimi qatıla bilərdi.\nƏvvəlki məqaləTestə ağı – Elnur Astanbəyli\nNövbəti məqalədəBu gün 57 mindən çox şagird buraxılış imtahanında iştirak edəcək


Camal Xaşogini doğramamışdan əvvəl boğaraq öldürüblər - CNN - Open.az\nXarici 20 Oktyabr, 2018 20:36\nSəudiyyəli jurnalist Camal Xaşogi oktyabrın 2-də Səudiyyə Ərəbistanının İstanbuldakı baş konsulluğunda boğularaq öldürülüb.\nOpen.az xəbər verir ki, bu barədə CNN telekanalı krallığın hakim sülaləsinə yaxın mənbələrə istinadən məlumat yayıb.\nƏr-Riyad hakimiyyətinin ünvanına tənqidi yazıları ilə məşhur olan Xaşogi oktyabrın 2-də sənədlərinin qeydiyyatı üçün ölkəsinin İstanbuldakı baş konsulluğuna gəlib və həmin vaxtdan onunla əlaqə kəsilib. Reportyorun işinin araşdırılması üçün Səudiyyə Ərəbistanı - Türkiyə birgə istintaq qrupu yaradılmışdı. Ötən həftə türkiyəli müstəntiqlər diplomatik nümayəndəliyə, xidməti avtomobillərə və İstanbuldakı baş konsulun iqamətgahına baxış keçiriblər. Bununla birlikdə, Ər-Riyadda kralın göstərişi ilə Baş Prokurorluq daxili araşdırma aparır. (Virtualaz)\nPaşinyan Nur-Sultan və Sankt-Peterburqda Putinlə görüşəcək\n17 May, 2019 16:02\nPoroşenko məsləhətçisini işdən çıxardı\n17 May, 2019 15:53\nPoroşenkoya Ukraynanı tərk etmək qadağan edilir\n17 May, 2019 13:26\nTramp 5 milyonluq ipoteka götürüb\n17 May, 2019 11:57


Sədəqə haqqında » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nAbdullah ibn əş-Şixxir rəvayət edir ki, mən Peyğəmbərin yanına gəldikdə o, "ət-Təkasur" surəsini oxuyurdu. Məni gördükdə dedi: “Adəm övladı "mal-dövlətim, mal-dövlətim" deyir. Ey Adəm oğlu! Məgər sənin mal-dövlətin yalnız yeyib həzm elədiyindən, geyib köhnəltdiyindən və sədəqə verdiyindən ibarət deyilmi?!” (Səhih Muslim).\nPeyğəmbər demişdir: “İnsanlar arasında gəzib-dolaşıb bir-iki loxma və ya bir-iki xurma ilə kifayətlənən adam heç də yoxsul deyil”. Səhabələr soruşdular: “Bəs yoxsul kimdir, ya Rəsulallah?” Peyğəmbər dedi: “O adam ki, onun özünə bəs edəcək qədər malı olmaz, vəziyyətinin ağır olduğunu heç kəsə bildirməz və buna görə də ona sədəqə verilməz, özü də insanlardan heç bir şey istəməz” (Səhih Muslim).\nPeyğəmbər – sallallahu aleyhi və səlləm - demişdir: “Varlıya və ya yoxsula etdiyin hər bir yaxşılıq sədəqədir”.\nRəvayət edilir ki, Əbu Hureyra demişdir: “Bir nəfər Peyğəmbərin yanına gəlib dedi: “Ey Allahın Elçisi, savabı ən böyük olan sədəqə hansıdır?” Peyğəmbər buyurdu: “Bu, sənin sağlam və xəsis olduğun, kasıb olmaqdan ehtiyat etdiyin və varlanacağına ümid bəslədiyin halda verdiyin sədəqədir. Bir də ki, sədəqə verməyi, canın boğazına yetişən vaxta, özün də “filankəsə bu qədər, filankəsə də bu qədər verin” deyə vəsiyyət edəcəyin günə saxlama. Çünki həmin vaxt mal-dövlətin başqalarına miras qalacaq”.(əl-Buxari, 1419).\nİbn Abbas rəvayət edir: “Allahın elçisi insanların ən səxavətlisi idi. Ramazan ayında, Cəbrail ilə görüşdüyü zaman isə daha səxavətli olardı. Cəbrail Ramazan ayının hər gecəsində Peyğəmbər ilə görüşər, onunla birgə Quranı oxuyub təkrar edərdi. Odur ki, bu günlərdə Allahın elçisi xeyirxah işlər görməkdə sərbəst əsən küləkdən daha comərd olardı.” (əl-Buxari, 6)\nPeyğəmbər demişdir: “Su sədəqəsindən mükafatı daha böyük olan sədəqə yoxdur”.\nAllah Elçisi demişdir: “Miskinə sədəqə verməyin bir sədəqə savabı vardır. Qohuma sədəqə verməyin isə iki savabı vardır; sədəqə savabı və qohumluq əlaqələrini möhkəmlətmək savabı”. (ət-Tirmizi, 658).\nPeyğəmbər demişdir: “Gizli olaraq verilən sədəqə Allahın qəzəbini söndürür, qohumluq əlaqələrini möhkəmlətmək ömrü artırır və insanlara yaxşılıq etmək isə pis aqibətdən qoruyur”.\nPeyğəmbər demişdir: “İnsan öldükdə onun bütün əməlləri dayanır. Yalnız üç şeydən başqa: “Ardı-arası kəsilməyən sədəqə, fayda verən elm və əməlisaleh övlad” (Səhih Muslim).\nAllah Elçisi salləllahu aleyhi və səlləm demişdir: “Qulun yeddi əməli vardır ki, ölümündən sonra qəbirdə ikən ona yazılmağa davam edir. Bunlar: faydalı elm öyrətmək, su kanalı çəkdirmək, quyu qazmaq, xurma ağacı əkmək, məscid tikdirmək, Quranı (çap etdirərək) miras qoymaq və ölümündən sonra onun üçün bağışlanma diləyən övlad qoyub getmək”.\nAllah Elçisi demişdir: “Hər hansı bir müsəlman bir ağac əkərsə, ondan yeyilən hər hansı bir şey onun üçün sədəqə olar. Ondan oğurlanan bir şey onun üçün sədəqə olar. Vəhşi heyvanların ondan yediyi onun üçün sədəqə olar. Quşun ondan yediyi onun üçün sədəqə olar. Ondan kimsə nə isə əskiltsə, bu onun üçün sədəqə olar”. (Muslim, 1552)\nBusr ibn Cəhhaş əl-Quraşi demişdir: “Peyğəmbər ovcunun içinə tüpürüb şəhadət barmağını onun üzərinə qoydu və dedi: “Uca Allah buyurur: “Ey Adəm oğlu! Sən Məni necə aciz saya bilərsən ki, Mən səni bunun bənzərindən yaratdım”. Allah Elçisi hülqumunu göstərərək buyurdu: “Ruhun bura çatdıqda sən: “Sədəqə verəcəyəm”- deyirsən, o zaman sədəqə verməyin nə faydası vardır?!” (İbn Macə, 2707).\nAbdullah ibn Məsud rəvayət edir ki, Peyğəmbər demişdir: “Hansı birinizə varisinin malı öz malından daha sevimlidir?” Əshabələr dedilər: “Ya Rəsulullah, aramızda elə bir kimsə yoxdur ki, öz malı ona varisinin malından daha sevimli olmasın.” Peyğəmbər buyurdu: “Həqiqətən, hər kəsin qabaqcadan həyatda ikən xərclədiyi onun öz malı, sonraya saxladığı isə varisinin malıdır.” (əl-Buxari, 6442).\nHər kəs Allah yolunda xərclədiyinin əvəzini Qiyamət günü artıqlaması ilə alacaq, bu mal-dövlət axırda yenə onun özünə qismət olacaq, yığıb saxladığı isə gec-tez varislərə nəsib olacaqdır. Aişə demişdir: “Bir dəfə onlar bir qoç kəsib Allah yolunda payladılar. Sonra Peyğəmbər gəlib soruşdu: “Özümüzə nə qaldı?” Aişə: “Onun bir kürəyi qaldı?”- deyə cavab verdi. Onda Peyğəmbər dedi: “Xeyr, bizə payladığmız qaldı”. (Səhih Sunən ət-Tirmizi, 2470).\nAllahın Elçisi demişdir: “Həqiqətən, sədəqə qəbrin hərarətini söndürür. Qiyamət günü mömin öz sədəqəsinin kölgəsi altında kölgələnəcək”.\nHəmçinin demişdir: “Kim Allah yolunda xərcləyərsə, ona xərclədiyinin yeddi yüz qat savabı verilər”. (ət-Tirmizi, 1625).\n18 avqust 2014 00:43\n10 avqust 2014 23:27\n˙·٠•●✰^_^ღTəşəkkür edirəm,Allah razi olsunღ^_^✰●•٠·˙\n2 avqust 2014 02:07\n30 iyul 2014 00:42\n28 iyul 2014 23:07\n27 iyul 2014 18:16\n27 iyul 2014 15:44\n27 iyul 2014 07:56\n26 iyul 2014 12:36\nALLAH razi olsun...meqale ucun cooox twk\n25 iyul 2014 20:25\n25 iyul 2014 19:28\n25 iyul 2014 17:48\n25 iyul 2014 17:25\n25 iyul 2014 15:58\n25 iyul 2014 13:49\n25 iyul 2014 13:37


6 Avqust 2020 12:38\nErməni terrorizmi ilə üz-üzə qalan Azərbaycanın haqq səsinə dəstək verən ölkələrin, beynəlxalq təşkilatların sayı kifayət qədər çoxdur. Azərbaycana həqiqi dostluq və qardaşlıq əlini uzadan, öz köməyini əsirgəməyən ölkələrdən Türkiyə, Pakistan, Ukrayna, Moldova, İsrail və digərləri isə əsil fədakarlıqla Ermənistanın təzavüzkar siyasətini qətiyyətlə pisləyərək Azərbaycanın yanında yer aldıqlarını nümayiş etdirməkdədir. YAP Siyasi Şurasının üzvü Vaqif Abdullayev qeyd edib ki, Azərbaycanla tarixi dostluq əlaqələrinə malik olan İsrail dövlətinin də ölkəmizin haqq səsinə səs verməsi hər zaman müşahidə olunmaqdadır, ənənəvi tarixi- mədəni köklərə əsaslanan və qarşılıqlı dostluq və əməkdaşlıq əlaqələrinin yüksək zirvəyə çatdığı Azərbaycan-İsrail münasibətlərinin daha bir nümunəsini bu ölkənin Ermənistanın işğalçılıq siyasətinə qarşı mövqeyində görmək mümkündür: "İsrail dövləti iyul ayının 12-15-də Ermənistan silahlı qüvvələrininTovuz istiqamətində növbəti təxribatını qəti şəkildə pisləyərək bu qanlı provokasiyanın qəbuledilməz olduğunu bəyan edib. "İsraildə Azərbaycan Evi"nin İdarə Heyətinin üzvləri həmin günlərdə qəbul etdiyi bəyanatda Ermənistanın sülhə və təhlükəsiziliyə zidd olan hərəkətlərini qətiyyətlə pisləyərək öz etirazını bildirib. "İsraildə Azərbaycan Evi"nin rəhbərliyi və İsraildə əslən Azərbaycandan olanların diasporunun əlaqələndirmə şurasının üzvləri Ermənistan Respublikasından birmənalı və dəqiq olaraq bütün provokasion hərəkətləri dərhal dayandırmasını, danışıqlar masası arxasına keçməyi və Ermənistan silahlı qüvvələri tərəfindən işğal edilmiş Dağlıq Qarabağın və ona bitişik yeddi Azərbaycan rayonunun dərhal və qeyd-şərtsiz qaytarılması haqqında danışıqlara başlamağı tələb edirlər. İsraildə yaşayan, əslən Azərbaycandan olan 80 minlik diaspor - dağ yəhudiləri icması, Avropa aşkenazilər icmasının üzvləri və İsrail sakinləri olan etnik azərbaycanlılar, digər ictimai təşkilatlar erməni işğalçı qoşunlarının Azərbaycan sərhədinin Tovuz istiqamətində və işğal edilmiş bütün Dağlıq Qarabağda törətdikləri əməllərə son qoyulmasını beynəlxalq təşkilatlardan tələb edir. İsrail dövlətinin də rəsmi mövqeyi konkretdir: Ermənistan işğalçıdır və Azərbaycan torpaqlarını tərk etməldir. Bu gün işğalçı Ermənistan Azərbaycan və İsrail arasında möhkəm və strateji əlaqələrdən qorxuya düşür. Xüsusilə də, hərbi müdafiə texnologiyaları sahəsində güclü əməkdaşlıq, İsrailin ən müasir hərbi texnikalarının Azərbaycana verməsi bədnam işğalçı ölkəni təşvişə salır".\nOnun sözlərinə görə, ötən əsrin əvvəllərində Qubada törədilmiş ağır soyqırımda azərbaycanlılarla bərabər yəhudilər də erməni terrorçular tərəfindən qətlə yetirilib. Bu gün Qubadakı soyqırım abidəsi bir daha erməni faşizminin sifətini dünyaya tanıdan canlı tariximizdir. Ermənilər bu vəhşiliyə görə, bəşəriyyət tərəfindən kəskin şəkildə qınanır, ifşa edilir: "Onu da qeyd edək ki, İsrail-Azərbaycan əlaqələri hərbi-siyasi deyil, bütün sahələrdə də güclənən xətt üzrə inkişaf edir. Azərbaycan cəmiyyətində yəhudilərə qarşı xoş münasiblər tarixin bütün dövrlərində olubdur. Azərbaycanda yəhudi icmaları ən təhlükəsiz şəraitdə yaşayıblar, ölkəmizin inkişafına töfhə veriblər. Yəhudilər doğma Azərbaycana ən layiqli şəkildə öz xidmətlərini göstəriblər. Bakıda doğulmuş fizik Lev Landau var. O, elmi kə.flərinə görə, Nobel mükafatına layiq görülüb. Yəhudi kökləri olan digər azərbaycanlıların da fədakarlıqları çoxdur. Azərbaycanın ərazi bütövlüyü və müstəqilliyi uğrunda onlarla yəhudi cəcurluq edib. Erməni terrorçularına qan udduran qəhrəmancasına həlak olmuş Azərbaycanın Milli Qəhrəmanı Albert Aqarunov hər birimizin qürur mənbəyidir. Azərbaycan dövləti Albert Aqarunovun adını daşıyan küçədə onun şərəfinə abidə ucaltmaqla öz yəhudi qəhrəmanının xatirəsini ehtiramla anıb. Bu gün azərbaycanlılar öz Vətəninə şöhrət və şərəf gətirmiş yəhudi həmvətənləri ilə fəxr edirlər. Bir çox dövlətlərdən, o cümlədən Avropa dövlətlərindən fərqli olaraq, Azərbaycanda heç bir antisemitizm hadisəsinin qeydə alınmaması müsəlmanlarla yəhudilərin dinc yaşamalarının və bir-birinə hörmət bəsləmələrinin daha bir təzahürüdür. Əhalisinin əksəriyyəti müsəlmanlar olan Azərbaycan bu gün yəhudi icmasının evinə çevrilib. Burada səkkiz sinaqoq fəaliyyət göstərir. Heydər Əliyev Fondunun dəstəyi ilə İsmayıllı rayonunun Mücü kəndində çoxəsrlik yəhudi qəbiristanı bərpa edilib. Müqəddəs Tövrat AMEA-nın Şərqşünaslıq İnstitutunda ilk dəfə Azərbaycan dilinə tərcümə edilib.Yəhudiləri birliyini təmsil edən yüzlərlə siyasətçi, biznesmen, alim və digər tanınmış xadimlər Rusiya, İsrail, ABŞ, Almaniya, Böyük Britaniya və Azərbaycanda yaşayır. Eyni zamanda, İsraildə yaşayan dağ yəhudiləri Azərbaycanla fəal ictimai-siyasi və humanitar əlaqələr saxlayır, onun bayramlarını qeyd edir və faciəli günlərində onun kədərini bölüşürlər. Onlar həm də Azərbaycan diasporu deməkdir".\nV.Abdullayev bildirib ki, İsraillə son 27 ldə münasibətlərimiz qarşılıqlı və faydalı əməkdaşlıq, mehriban dostluq ruhunda inkişaf etməkdədir. 1997-ci ildə İsrailin Baş naziri Benyamin Netanyahunun Azərbaycana səfəri və Ümummilli lider Heydər Əliyevlə görüşü ikitərəfli münasibətlərə yeni nəfəs verdi. Bunun ardınca, 2009-cu ilin may ayında Təl-Əvivdə Azərbaycan- İsrail Biznes-forumunin keçirilməsi, 2009-cu ilin iyun ayında isə İsrail Prezidenti Şımon Peresin Azərbaycana səfəri dövlətlərarası əlaqələrin inkişafında yeni bir mərhələyə start verdi. İsrail-Azərbaycan münasibətlərinin tarixində ilk dəfə olaraq dövlət başçıları səviyyəsində səfər baş tudu. Sonrakı illərdə dövlət və hökumət başçıları arasında görüşlər ənənə halını aldı. 2016-cı ilin dekabrında İsrailin Baş naziri Benyamin Netanyahunun Azərbaycana səfəri Azərbaycan-İsrail qarşılıqlı münasibətlərinin möhkəmlənməsinə yeni hərarət verdi. Son illərdə siyasi və iqtisadi təmaslar münasibətlərin strateji ruhunu dada da möhkəmləndirir: "Bu gün beynəlxalq təşkilatlarda və xarici ölkələrdə Azərbaycanın mövqeyini qətiyyətlə dəstəkləyən ölkələrdən İsrailin fəallığı xüsusilə seşilir. Prezident İlham Əliyevin xarici ölkələrə səfərləri və beynəlxalq təşkilatlarda görüşləri zamanı yəhudi icmasının üzvləri ilə görüşləri, aparıcı yəhudi təşkilatlarının rəhbərləri ilə səmərəli və yaddaqalan müzakirələri münasibətlərin inkişafına daha da güclü stimul verib. Dövlətimizin başçısı dəfələrlər Bakıda Əsas Amerika Yəhudi Təşkilatlarının Prezidentləri Konfransının rəhbərlərini qəbul edib və bu cür görüşlər əlaqələrimizə impulslar veribdir. Azərbaycanın Birinci vitse-prezidenti Mehriban xanım Əliyevanın ABŞ-a səfəri zamanı yəhidi icması, yəhudi milli təşkilatlarının və Amerika İsrail İctimai Əlaqələr Komitəsinin üzvləri ilə faydalı görüş və müzakirələri də əlaqələrin dinamikasına töhfə verib. Azərbaycan və İsrail arasında əlaqələr getdikcə daha da möhkəmlənir. 2021-ci ildə Azərbaycan və İsrail arasında diplomatik münasibətlərin yaradılmasının 30 illiyi qeyd ediləcək. Bu münasibətlə İsrail hökuməti Azərbaycan Prezidenti İlham Əliyevi bu əlamətdar hadisəni qeyd etmək üçün öz ölkəsinə tarixi səfərə dəvət edib. Bu, İsrailin bir daha Azərbaycana, Prezident İlham Əliyevə olan dərin və yüksək ehtiramın, etimadın nümunəsidir".\n25 Sentyabr 2020 20:38\n25 Sentyabr 2020 20:11


Seyidov Mir-Əli Mir-Cəlal oğlu\nBakı şəhəri, Ağa Neymətulla küşəsi, 59 AZ-1052\nAzərbaycan Ciu-Citsu Federasiyası\nFederasiya öz fəaliyətində Olimpiya və idman hərəkatı prinsiplərinə riayyət edir öz işini Federasiyanın Nizamnaməsinə zidd olmayan Dövlət və ictimai bədən tərbiyəsi-idman təşkilatları onlara birləşmiş digər təşkilatlarla sıx qarşılıqlı əlaqələr əsasında qurur həmçinin,onların tərkibinə üzv kimi daxil ola bilər.\nFederasiya – İdman Ciu-Citsu, Kombat Ciu-Citsu, Braziliya Ciu-Citsu və Peşəkar Ciu-Citsu versiyalarını inkişaf etdirir.\nSağlam ictimai qüvvələrin möhkəmləndirilməsi vaistəsilə ölkədə bədən tərbiyəsi-idman Hərakatının yenidən qurulmasında fəal iştirak etmək.\nEffektiv fiziki hazırlıq kimi Ciu-Citsu təliminə uyğun əhalinin intelektual və idealoji hazılığını əyata keçirmək və bunun inkişafı əsasında təkmübarizliyin,növü kimi bədən tərbiyəsi-idman sistemində tərbiyəvi iş aparmaq.\nCiu-Citsu inkişaf etdirən,yayan yaradılmış sərbəst klub və mərkəzlərin infrastrukturları ilə birgə onu populyarlaşdırmaq və daha da inkişaf etdirmək məqsədilə könüllü əsasda birləşdirmək.\nQarabağ müharibəsində əlil olmüş idmançıların reabilitasiyası,işlə təmin olunması. İdmançılara,əlillərə və Qarabağda həlak olmuş idmançiların ailələrinə xeyriyyəçilik.\nKvalifikasiyalı məşqçi,instruktor,həkim və idman kadırlarının hazırlığı sisteminin yaradılması və mükəlləşdirilməsi,yarış prosesinin təşkili,yüksək kvalifikasiyalı idman-çıların hazırlanması və onların beynəlxalq meydanda müvəffəqiyyətli çıxışlarını təmin etmək.\nMilli federasiyalarla və uyğun beynəlxalq təşkilatlarda beynəlxalq idmanin inkiafı və möhkəmlənməsi əlaqələrinin,\nÖz səlahiyyəti çərçivəsində Ciu-Citsunun inkişafı sferində etik problemlərinin həlli.\nFederasiyanın üzvlərinin hüquq və maraqlarının hüquqi və sosial müdafiəsi.


5 D Cavanlaşdırma proseduru | HekimTap\n5 D Cavanlaşdırma proseduru\nMüəllif: Həkim-Kosmetoloq Günay Əhmədova Əlaqə: 055 478-90-75\n5 D cavanlaşdırma proseduru nədir?\nÜz dərisi cavanlaşdırılmasının ən müasir üsullarından biri də - 5 D cavanlaşdırmadır. Bu prosedurun digər cavanlaşdırma üsullarından fərqi və üstünlüyü odur ki, bu zaman göz qapaqları və gözətrafı hissələr də daxil olmaqla, üzün bütün nahiyələrinə kompleks lazer təsiri göstərilir.\n5 D cavanlaşdırma prosedurunun nəticələri:\n- Konturların formalaşması;\n- Üz ovalı və göz qapaqları dərisinin liftinqi;\n- Xırda qırışların hamarlanması;\n- Dərinin keyfiyyəti və tonusunun yaxşılaşması;\n- Məsamələrin daralması;\n- Piqmentasiyanın azalması;\n- Hamar və parlaq dəri;\n5D cavanlaşdırma proseduru necə həyata keçirilir?\nHəkim müxtəlif uzunluqlu lazer şuası ilə üzün və göz qapaqlarının bütün nahiyələrinə dəri ve selikli qişa tərəfindən təsir edir. Bu zaman göz qapağı, buxaq, yanaqlarda piy təbəqəsi azalır, üzün dərin qatlarında kollagen əmələ gəlir, burun- dodaq büküşü hamarlanır, mimiki qırışlar azalır, üz dərisi dartılır.\nSiz cəmi 1-1.5 saat davam edən bir seansa əhəmiyyətli nəticə əldə edəcəksiniz. Bir prosedir fasiləsiz, ard-arda beş mərhələli prosesdən ibarətdir. Effekt iki həftə ərzində yaranır və bir neçə ay tam şəkildə təzahür edir.\n1-ci mərhələ - fraksion erbi lazeri vasitəsilə burun- dodaq zonası və yanağın içəridən işlənilməsi;\n2-ci mərhələ - fraksion erbi lazeri vasitəsilə göz qapaqlarının içəridən işlənilməsi;\n3-cü mərhələ - neod qeyri-fraksion lazerlə üzün və göz qapaqları dərisinin işlənilməsi;\n4-cü mərhələ - neod fraksion lazer şuası ilə dermanın səthi və orta qatlarının işlənilməsi;\n5-ci mərhələ - dəri səthini erbi fraksion lazer vasitəsilə cilalanması.\n5D lazer cavanlaşdırılmasının üstünlükləri\n5 D lazer cavanlaşdırılmasının bir sıra üstünlükləri var. Onlara aşağıdakıları aid etmək olar:\nAğrısız olması: lazerin təsiri ağrısızdır, selikli qişa zədələnmir, gözlərə, diş və damağa təsir etmir.\nEffektivlik: nəticə dərhal görünür! Dərinin tonus və rəngi bərpa olunur, dəri hamarlaşır, mat və incə olur.\nBərpa dövrünün qısa olması: prosedurun səhəri günü adəti kosmetoloji vasitələrdən istifadə etmək, işə cıxmaq olar.\nNəticənin davamlı olması: maxsimal effekt 2-4 həftəyə özünü büruzə verir və nəticə 1,5 ilə qədər saxlanılır.\nProseduru yay aylarında da həyata keçirmək mümkümdür, beləki, hiperpiqmentasiya riski yoxdur.\n5 D cavanlaşdırma prosedurunda FOTONA lazer aparatının istifadəsi\nFOTONA - 5 D cavanlaşdırma prosedurunda geniş istifadə olunan yüksək texnoloji xüsusiyyətlərə malik, effektiv və təhlükəsiz lazer aparatıdır.\nFOTONA şirkətinin unikal fraksion lazeri öz imkanlarına görə bütün digər fraksion lazerləri geridə qoyur.\nTurbo rejimində fraksion lazer dərinliyi 5 mk-dən 5 mm-dək olan ideal slindrik fraksion kolonlar yarada bilir.\nFOTONA lazer aparatı SmoothEye adlanan daha bir unikal texnologiyaya malikdir. Onun vasitəsilə göz qapağı dərisinin rekonstruksiyası və paroorbital nahiyənin cavanlaşdırılmasını həyata keçirmək mümkündür.\nSmoothEye texnologiyasının üstünlükləri:\n• Bir prosedur çərçivəsində patentləşmiş lazer metodikalarının kombinasiyası;\n• Yerli anesteziya;\n• Reabilitasiya periodu -3 gün;\n• Mövsüm məhdudiyyəti yoxdur;\n• Analoqu olmayan anti-aging terapiyası.\nQeyd etmək lazımdır ki, yuxarıda qeyd olunan prosedurları yalnız FOTONA cihazında yerinə yetirmək mümkündür və bu, yeganə avadanlıqdır ki, bütün sadalanan funksiyaları protokollaşdırıb.\nFOTONA estetik tibb lazerlərinə cidd keyfiyyət nəzarəti onu rəqiblərindən daha üstün və etibarlı edir.


Hamiləlik zamanı dəmir defisitli anemiyanın yaranması\nHamiləlik zamanı dəmir defisitli anemiyanın yaranması hal -hazır ki,dövrümüzdə qlobal problemə çevrilib.\nQan xəstəliyi olan hamilələrdə 90%dəmir defisitli anemiya aşkar olunur. Dəmir defisitli anemiya bir neçə səbəblərdən yarana bilər.\nQidada dəmir azlığı\nQastrogen və enterogen səbəblər\nTransferrinin qanda azalmasi (birincili qaraciyer xəstəliyi)\nDəmirin gündəlik qəbulu nə qədər olsa da ancaq 2 mg dəmir sorulur. İnsan bədənində 4 qram dəmir var. Onun 65% hemoqlobinin tərkibindədir. Dəmir defisitli anemiya ən cox doğan qadınlarda və qidalanması sağlam olmayan hamilələrdə olur. Qadın hamiləlik və südvermə dövründə 1 q dəmir itirir və bunun bərpası üçün 3-4 il vaxt lazımdır. 4 hamiləliyi olan qadinlarda dəmir defisitli anemiyanın olması labuddur.\nDəmir defisitli anemiyanın əlamətləri - tez yorulma, təngnəfəslik, ürək nahiyyəsində ağrı, halsızlıq, əzələ zəifliyi, dərinin avazımasi və quruması, dəridə çatların əmələ gəlməsi, əldə və burun dodaq üçbucağında sarılıq əlaməti, təbaşir,qum və s. yeməyə meyllilik, müxtəlif qoxulara həvəs, dilin qızarması və hamarlasması və s. dir.\nDəmir defisitli anemiya 3 dərəcəyə bölünür-89 q/l-ə qədər hemoqlobin birinci dərəcə, 69 q/l-ə qədər hemoqlobin ikinci dərəcə, 69 q/l-dən az hemoqlobin 3-cü dərəcə anemiya hesab olunur.\nBirinci dərəcə adətən əlamətsiz inkişaf edir.\nƏgər dəmir defisitli anemiya hamiləlik dövründə inkişaf edirsə bu daha ağır gedişə malik olur.\nDəmir defisitli anemiyanın diaqnostikasında hemoqlobin, rəng göstəricisi, transferrin və onun dəmir birləşdirmə qabiliyyəti, ferritin, dəmir yoxlanılmalıdır.\nƏgər hemoqlobin 100 q/l-dən aşağıdırsa,rəng göstəricisi 0,85 dən aşağıdırsa bu dəmir defisitli anemiyanı göstərir.\nƏgər hamiləliyin ilkin 3 ayında hemoqlobin 120 q/l-dən aşağıdırsa sonrakı dövrlərdə anemiyanın inkişafı gözlənilir. Əgər ilkin 3 ayında ağır anemiya təyin edilərsə hamiləliyi pozmaq məsləhət görülür.\nDəmir defisitli anemiyası olan hamilələrdə dölün istənilən orqanında inkişafdan qalma ola bilər.\nBelə qadınlarda südvermə dövrü də qısalır,doğuşun dövrləri də ağırlaşmalarla keçir, hamiləlikdə də problemlər (düşük riski) yaranır.\nDəmir defisitli anemiyanin müalicəsində dəmir preparatlarından istifadə edilir.\nYüngül dərəcə anemiyada 60 mq dəmir, orta və ağır dərəcədə 120 mq dəmir təyin olunmalıdır. Müalicə 2-3 ay davam etməli, hemoqlobin normallaşsa belə müalicə davam etdirilməlidir.\nPəhrizdə kök, alma,nar kimi məhsullara deyil, qırmızı ətə üstünlük verilməlidir.Gündəlik qida rasionunda 200 q qırmızı ət və ya 250 q balıq əti qəbul edilməlidir.\nƏgər hamiləlikdən sonra da anemiya davam edərsə və ya anemiyaya meyllilik varsa profilaktik dozada dəmir preparatları təyin olunmalıdır, Hamiləlik zamanı da profilaktik dəmir preparatları təyin oluna bilər. Profilaktik doza 60 mqdir.\nDəmir defisitli anemiyalı hamilələrin uşaqlarında da 1-2 ildən sonra dəmir defisitli anemiya problemi yaraır. Çünki döl dəmir ehtiyyatını anadan alır.


Lent.az | KULIS - Yeni il gecəsinin 12 MƏŞHUR XARAKTERİ\n31-12-2016 / 09:30\nYeni il gecəsinin 12 MƏŞHUR XARAKTERİ\nKulis.az Yeni il gecəsinin 12 məşhur tipini təqdim edir.\n1. Evin mətbəx işlərini rəhbərlik edənlər\nBunlar adətən qadınlar olur. Arada gileylənsələr də üzlərində təbəssüm dolaşır. Hazırladıqları yemək və şirniyyatlardan da doyunca yeyə bilmirlər.\n2. Nadinclik edənlər\nŞübhəsiz ki, başda uşaqlar və keflilər gəlir. Birincilər ictimai asayişi çox pozmasalar da, ikincilər polis idarələrinə qədər gedib çıxa bilirlər. Nadinclik edənlər bölməsinə adamların ayağı altına partlayan atanlardan tutmuş Şaxta babaya ilişənlərə, Qar qıza söz atanlara qədər hər kəs daxildir.\n3. Şampan partladanlar\nYəqin dodaq büzdünüz ki, şampan partlatmaq nə böyük işdir ki, onun üçün xüsusi bənd ayırmısınız. Haqlısınız. Məsələ burasındadır ki, biz bu ad altında ailə-qohum məclislərində aktivlik göstərənlərin hamısını ümumiləşdirmişik. Gah foto çəkirlər, gah şeir oxuyurlar, gah sağlıq deyirlər, gah Şaxta baba olurlar, gah uzaqda olan dostlara-qohumlara zən edirlər... Bir sözlə, onlarsız məclis maraqsız olar.\n4. Köhnə ilin son saniyələrini sayanlar\nÜç! İki! Bir!.. Yeni il girən kimi əl çalıb qışqıranlar da olur. Sonra biri-birini qucaqlayıb təbrik edirlər. Gözəldir. Sevinc üzünüzdən əskik olmasın. Taa növbəti Yeni iləcən. Növbəti Yeni il axşamı xoşbəxtlik şakərinizi bir də təzələyərsiniz.\n5. Yeni ildə şəhərə çıxanlar\nBunlar adətən gənclərdir. Bunların dərdindən bizim “yazıq”, “fağır” polislərimiz gücləndirilmiş iş rejimində işləyirlər. Ay canım, onların da balası var axı? Kim istəyər Yeni il gecəsini işdə keçirsin?\n6. Saatlar 12-ni vuran kimi eyvana, həyətə çıxıb, pəncərədən boylanıb şəhərdəki atəşfəşanlığı seyr edənlər.\nBakılılara və şəhərimizin qonaqlarına aiddir. Bölgələrdə də irili-xırdalı atəşfəşanlıq olur. Ən azı evdə benqal fişəngi yandırırlar.\n7. Yeni ili yeddi il kənarda qarşılayacağından qorxub saat 12 üçün evə tələsənlər.\nBu ənənə çoxdan var, bir az da, deyəsən, həqiqətə uyğundur. Siz də sınayın arada. Əslində, Yeni ili evdən kənarda qeyd eləmək də problem deyil. Əsas odur ki, canınız sağ, əhvalınız yaxşı, pulunuz çox olsun.\n9. Saatlar on ikini göstərən kimi telefona sarılıb qohum-əqrəbaya zəng edənlər.\nTelefon şirkətləri bir neçə dəqiqəlik şok da yaşayır. Nə olub? On dəqiqə sonra da zəng etsəniz. Yeni il təravətini itirmir. Köhnə Yeni iləcən təbriklər keçərlidir. İnanmırsınız, qarşınıza çıxan ilk Şaxta babadan soruşun.\n10. Yatıb köhnə ildə qalanlar.\nBu tiplər yəqin ki, çox azdır. Azdır, amma yox deyil. Ya içib yatırlar. Ya yorğun olurlar, ya da səs-küyü şənliyi sevmədikləri üçün evin sakit bir guşəsinə çəkilirlər. Olsun. Hər kəs necə istəyirsə, elə olsun. Ancaq, məsləhətdir ki, saat 12-ni oyaq qarşılayasınız. Deyirlər, Yeni ilə necə girsən, o cür də başa vuracaqsan.\n11. Yeni ilə Novruz qədər ürək qızdırmayanlar.\n“Eh, bu xristian bayramında nə görmüsüz? Bizim yeni il Novruzdu. Təbiət də oyanır, təzələnir.” Yəqin bu sözləri siz də eşitmisiniz. Fikir verməyin. Nə vaxt şənlənə bilirsinizsə, əhvalınızı yüksəldə bilirsinizsə, elə o vaxt da bayramdır. Baxın yolkanın işıqlarına. Heç yalandan elə gözəllik olar?\n12. Yeni ili iş başında keçirənlər\nBu bölməyə əsgərlərimiz başda olmaqla çoxlu peşə sahiblərini aid etmək olar: həkimlər, yanğınsöndürənlər, taksi sürücülər və s. Biz də hamıdan əvvəl onların bayramını təbrik edirik: Yeni iliniz mübarək!\nYeni ildə Facebookda ilk statusu yazmağa tələsənlər.